RTCG - Radio Televizija Crne Gore - Nacionalni javni servis :: Region :: Kineskinja ulaže u preporod Titovog rodnog mjesta\n11. 04. 2019. 11:56 >> 11:56 1\nJiang Ju (Yu), preduzetnica iz Kine, namjerava da investira u Kumrovec, rodno mesto doživotnog predsednika bivše SFRJ, Josipa Broza Tita. Ona je nakon obilaska tog grada, izjavila da zbog svoje istorije, ovo mesto u hrvatskom Zagorju ima veliki potencijal za kulturni turizam.\nVlasnica pekinške kompanije Z-Run WellTon Industry, rekla je da joj je želja da u Kumrovec privuče turiste na samo iz Kine, već iz cijelog svijeta.\nJu je sa čelnicima Kumrovca obišla devastirani kompleks nekadašnje političke škole za koji smatra da bi bio idealan kao hotel.\n"Treći put sam ovdje i ovaj projekt vrlo mi je važan. Vjerujem da ovdje možemo privući brojne turiste. Želim da podstaknem razvoj Kumrovca i već imam planove za to. Prošle godine potpisali smo memorandum o saradnji sa Kumrovcem, a sada idemo dalje", rekla je Ju, prenio je zagrebački Jutarnji list.\nKazala je da još ne zna koliko bi novca uložila u obnovu objekta, čija je prodajna cijena oko 1,7 miliona eura.\nList piše da Ju nije zainteresovana samo za zgradu političke škole, već bi u njenom nastavku gradila još jedan isti takav objekt.\nZanima je i kupovina Spomen doma u Kumrovcu, čija je vrednost procenjena na oko 2 miliona eura, Titove rezidencije, lokalnog fudbalskog stadiona, a voljela bi, kažu, da dobije i pristup geotermalnim izvorima.\nSve to, navodi list, potvrdile su kumrovačke vlast,i dodajući da bi Kumrovec bio pretvoren u veliki turistički kompleks, u čijem centru bi bio lik Josipa Broza Tita.


Perica Dimitrijević i Stefan Taricić predstavljaju Srbiju na prvenstvu Evrope - KRAGUJEVAČKI SPORT\nPerica Dimitrijević i Stefan Taricić predstavljaju Srbiju na prvenstvu Evrope\nRvači kragujevačkog Radničkog, Perica Dimitrijević i Stefan Taricić, braniće boje reprezentacije Srbije na predstojećem prvenstvu Evrope u slobodnom stilu, koje se održava u Novom Sadu od 2. do 8. maja.\nDimitrijević i Taricić su ovog vikenda na izbornom takmičenju za seniorsku reprezentaciju Srbije u Šapcu osvojili prva mesta u svojim kategorijama i stekli pravo da brane boje našeg nacionalnog tima na prvenstvu Evrope. Malo je falilo da se ovom dvojcu iz Radničkog priključi njihov klupski kolega Nikola Jovanović, koji je u finalu rvača do 70 kilograma ipak poražen od takmicara iz beogradskog Freestyla.\nPo zavšetku ovog izbornog takmičenja, usledile su borbe u okviru regionalnog prvenstva za seniore. Radnički je i tu imao svoje predstavnike, ukupno osam takmičara, a najuspešniji je bio Dalibor Đurić, koji je osvojio srebro, dok je bronza pripala njegovim klupskim kolegama Danijelu Ibraimoviću, Nikoli Jovanoviću, Milošu Spasiću i Nemanji Rakiću.\nPrevious Zlato za Pešuta na Kupu Srbije za seniore\nNext Kragujevačkim rvačima dve medalje na Kupu Srbije za kadete\nPerica Dimitrijević na pripremama reprezentacije u Zrenjaninu\nKRAGUJEVAČKI SPORTISTI U DOBA KORONE (6): Perica Dimitrijević/Đorđe Pešut


Smenjen glavni urednik lista “Danas” posle gostovanja sa Vučićem u “Ćirilici” - The Center for Euro-Atlantic Studies – CEAS\nSmenjen glavni urednik lista “Danas” posle gostovanja sa Vučićem u “Ćirilici”\nWritten by Teleprompter on 29 March 2016 .\nDugogodišnji glavni urednik lista “Danas” Zoran Panović razrešen je sa te funkcije samo nedelju dana posle gostovanja sa Aleksandrom Vučićm u emisiji “Ćirilica” na TV “Happy”.\nDosadašnji glavni urednik Danasa Zoran Panović razrešen je sa te funkcije na Skupštini akcionara koja je bila pre nekoliko dana.\nOvu vest danas je na kolegijumu saopštio Panović.\nOn je UNS-u rekao da ne zna razloge smene i da je to poznato samo Skupštini akcionara koja se odlučila da postavi kolumnistu Dražu Petrovića za novog glavnog urednika.\n– Najnormalnije se osećam povodom ove odluke, nastaviću da pišem kolumnu za “Danas”, rekao je Panović.\nNa Panovićevo mesto postavljen je satirični kolumnista Dragoljub Draža Petrović.\n– Potrudiću se da radim na imidžu lista, ali i dalje će ostati ista uređivačka politika koju karakteriše kritika vlasti, prave i proverene informacije, rekao je UNS-u Draža Petrović koji će od 4. aprila preuzeti funkciju glavnog urednika “Danasa”.\nOva rokada dolazi nakon gostovanja Zorana Panovića u emisiji “Ćirilica” sa Aleksandrom Vučićem i Jelenom Milić, direktorkom Centra za evroatalntske studije.\nUzimajući u obzir činjenicu da Panović nije upoznat sa razlozima iznenadne smene povodom koje se oseća “najnormalnije”, postavlja se pitanje da li njegova smena ima veze sa gostovanjem u “Ćirilici”, gde su on i Jelena Milić rešetali Vučića po raznim osnovama.\nIako Panović nije bio ekstremno kritičan prema Vučiću u “Ćirilici”, već objektivno direktan, neobrazložene smene urednika u toku predizborne kampanje po direktivi Aleksandara Vučića nisu nikakav novitet.\nProblematično je to što Panović ne zna zbog čega je smenjen i zbog čega se povodom smene oseća “najnormalnije”.\nZoran Panović je na čelu lista “Danas” proveo sedam godina, a u redakciji je od osnivanja 1997. godine.\nPrepoznatljiv je po specifičnom i preciznom seciranju stvarnosti, kako kroz analitičke tekstove, tako i u javnim nastupima.\nPanović će, kako je saopštio na kolegijumu, ostati u redakciji i nastaviti da objavljuje svoju kultnu kolumnu koja je jedan od najboljih preseka političkih dešavanja prošle nedelje.\nDragoljub Draža Petrović u karijeri je radio za više listova, počeviši od “Borbe”, “Naše borbe” do “Glasa javnosti”.\nU “Danasu” je kao novinar i urednik od 2009. godine. Trenutno važi za najpopularnijeg i najduhovitijeg kolumnistu u Srbiji.\nU poslednje vreme piše tri kolumne, u Danasu, Nedeljniku i na N1. U Nedeljniku ima svoju redovnu kolumnu “Zakopčavanje mita”.


Sa Euro Truck Simulator 2 imali smo prilike da proputujemo gotovo cijelu Evropu, ali je developerima SCS Software ostalo još nekoliko regija.\nStoga je sada predstavljeno naredno poglavlje u Euro Truck Simulator 2, koje kamione vodi u najveću državu na svijetu po površini, Rusiju. Ekspanzija je nazvana Heart of Russia i donijet će dobar dio Rusije, ali ne u potpunosti njen dio koji se nalazi u Evropi.\nTo bi bilo preambiciozno, tako da će (za sada) ekspanzija pokriti dio do početnih dijelova rijeke Volga, što je i dalje prilično ogromna teritorija.\nPrije nego što se Heart of Russia pojavi, razvojni studio igračima još uvijek duguje Iberia DLC, koji je nešto duže u razvoju i poremetio je tempo izdavanja ekspanzija. I dalje je plan da Iberia dodatak dođe prvi, što će se odigrati tokom aprila, a DLC sa teritorijom Rusije je još uvijek u ranim fazama razvoja i pojavit će se nešto kasnije.\nDijelovi Rusije su već dostupni vozačima u igri, a sa Heart of Russia možemo da očekujemo najveće proširenje teritorije do sada u Euro Truck Simulator 2.


Od Čukotke do Sahalina: Raketni sistemi i migovi štite istočne ruske granice - Sputnjik Srbija\n13:05 25.03.2021 Preuzmite kraći link\n„Od 1. decembra 2020. godine na ostrvima Kurilskog arhipelaga stupile su na borbeno dežurstvo protivavionske raketne jedinice na savremenim sistemima S-300V4, na ostrvu Sahalin – na sistemima S-400, a na Čukotki – lovci-presretači MiG-31BM. U suštini to je pružilo pouzdanu zaštitu za naše dalekoistočne granice – od Čukotskog do Japanskog mora“, saopštio je Šojgu na kolegijumu Ministarstva.\nPrema njegovim rečima, sistem protivvazduhoplovne odbrane Istočnog vojnog okruga dodatno je unapređen.\n„U okviru Državnog programa naoružanja nastavlja se naoružavanje vojske tog okruga. Prošle godine su dobili više od 900 jedinica savremene i modernizovane tehnike, uključujući avione Su-35S, MiG-31BM, protivavionske raketne sisteme S-400, oklopna vozila BTR-82AM, radare, inženjerijsku tehniku i komunikaciona sredstva“, dodao je ruski ministar.\nTakođe je naglasio da je u 2020. godini značajno povećana efikasnost aktivnosti operativne i borbene obuke u poređenju sa 2019. godinom. Šojgu je objasnio da je to rezultat aktivne primene iskustva u savremenim oružanim sukobima, kao i naprednih metoda organizovanja i održavanja nastave, obuke i vojnih vežbi.\nKurili, Čukotka, Sahalin, PVO, šojgu, Rusija


Naslovna/Svijet/Kosačov: Usijane glave treba da znaju – Moskva je uz Srbiju\nJedina šansa da se ohlade usijane glave u Prištini i ne dozvoli scenario rješavanja kosovskog pitanja silom, jeste svijest da je Srbija u stanju da se odbrani, ali i da, u slučaju zaoštravanja situacije, neće ostati sama jer će Rusija ostati njen pouzdan strateški partner, izjavio je ruski senator Konstantin Kosačov.\n“Svjedoci smo da SAD aktivno drže stranu Prištini i time provociraju scenario primjene sile i propast političkog dijaloga. Nadam se da u evropskim prijestonicama vide tu tendenciju i da će ta zabrinutost prije ili kasnije konsolidovati evropsku poziciju, a da će se Rusija, Pariz, Berlin i drugi na kraju saglasiti da nema druge varijante rješavanja kosovskog problema osim onog u skladu sa Rezolucijom 1244 Savjeta bezbjednosti UN, sa osloncem na Ustav Srbije”, rekao je Kosačov.\nOn je za “Sputnjik” izjavio da računa na to da će dodirne tačke između Moskve, Berlina, Pariza i Beograda ubuduće biti sve brojnije.\nKosačov smatra da Beograd i Priština treba da razgovaraju bez posrednika, što je i logika Rezolucije 1244, te da nikakva treća strana ne treba da prisvaja neka izuzetna ovlaštenja u tom procesu.\n“Ako se to bude desilo, ako Amerikanci pokušaju da iskoriste tu pseudolojalnost Prištine za vlastite interese, to neće biti od pomoći. Rusija je zainteresovana da se proces nastavi i da Beograd i Priština postignu obostrano prihvatljive sporazume. Taj proces ćemo svakako biti spremni da pomognemo, ali nikada nećemo nametati svoju tačku gledišta”, rekao je Kosačov.\nReagujući na upozorenje ministra spoljnih poslova Srbije Ivice Dačića da Srbiju u naredna dva mjeseca očekuje veoma snažan pritisak, Kosačov kaže da ta informacija za Rusiju nije nova, te da se pritisak na Srbiju vrši niz godina i da je to politika “štapa i šargarepe”.\n“Srbiji, izgleda, obećavaju neke povlastice, popuštanja na evropskom putu ako okrene leđa Rusiji. Zahvalni smo rukovodstvu Srbije što sve te pokušaje glatko odbija. Nikada nismo tjerali Srbiju da bira – sa nama ili s nekim drugim. To bi bilo nepristojno prema našim srpskim prijateljima. A to pokušavaju da rade partneri Srbije sa Zapada”, rekao je on.\nKosačov naglašava da NATO, bez sumnje, ima pretenzije prema Srbiji – minimum je da je uključi u zonu svog isključivog uticaja, a maksimum da je natjera da odustane od politike neutralnosti i uđe u taj vojni savez.\n“Ako ne griješim, to je u direktnoj suprotnosti sa raspoloženjem u srpskom društvu, što bilo koja zemlja ili vojni blok treba da uzmu u obzir”, rekao je Kosačov.\nOn ističe da Rusija uvijek poštuje pravo drugih naroda na svoj izbor, ali ga ne poštuju NATO zemlje koje žestoko pokušavaju da uvuku Srbiju u zonu svog uticaja.\n“I ovdje želim Srbiji istrajnost, hrabrost i razumijevanje šta su tačno njeni nacionalni interesi, a uvjeren sam da je to da ostane neutralna i da razvija normalne odnose sa svim zemljama sa kojima želi”, kaže Kosačov.\nKosačov, koji će danas u Beogradu prisustvovati manifestaciji “Besmrtni puk”, ističe da je smatrao važnim da na Dan pobjede bude u Beogradu.\n“Vrlo je bitno tog dana znati da je to zajednička pobjeda i da svima pokažemo da naše zemlje objedinjuje, ne samo prošlost, već i sadašnjost i budućnost”, rekao je Kosačov.\nBeograd kosa Moskva NATO Pariz partner partneri pobjeda politika pomoć Priština Rusija SAD Srbija UN Una upozorenje Ustav Zemlja\nParlament Irana odlučio: Američke snage su terorističke\nNovi, jači zemljotres pogodio Albaniju\nZaplijenjeno više od tonu ketamina\nKoje stranke su ušle u Evropski parlament?\nNjemačka za remont borbenih aviona izdvaja milijardi evra\nVenecuela tvrdi da SAD pripremaju invaziju\nTužilaštvu predato 11 uhapšenih\nMusaka na drugačiji način (VIDEO) posted on Thursday, 19. April, 2018.\nSedam godina od smrti Đurovića posted on Tuesday, 21. August, 2018.


OAG istraživanje: skoro 70% putnika planira da leti u međunarodnim okvirima u narednih šest meseci\nOctober 13, 2020 April 23, 2021 adminR\nVazduhoplovstvo mora nastaviti da daje prioritet merama komunikacije, bezbednosti i prevencije kako bi se oporavilo i obnovilo samopouzdanje\nOAG, vodeći svetski dobavljač putnih podataka i uvida u iste, objavio je nedavno Oporavak COVID-19: „Povratak putnika na brod“, novi izveštaj o poverenju putnika zasnovan na globalnom istraživanju preko 4.000 korisnika aplikacija vezanih za avionski prevoz.\nSve u svemu, nivo straha od zaraze COVIDom-19 tokom leta nije preterano veliki, čak je i lagan, tako da je većina potrošača otvorena za avionska putovanja. Ključni nalazi uključuju:\n• 69 procenata namerava da leti u inostranstvo u narednih šest meseci, dok 79% ima planove za domaća avionska putovanja.\n• Želja za putovanjem očiglednija je među popularnim „milenijalcima“ i „Generacijom-Z“. Obe generacije su manje spremne za prilagođavanje putovanjima i spremnije su da putuju u zemlji u poređenju sa „svetskim kolegama“.\n• Skoro jedna trećina nije i ne namerava da promeni svoje putničke navike.\n• 76 procenata putnika složilo se da su nalozi o maskama najefikasnija mera bezbednosti koju aviokompanije i aerodromi mogu primeniti, praćene poboljšanim postupcima čišćenja.\n„Većina potrošača, posebno mlađi putnici, spremni su da lete pod pravim okolnostima“, rekao je John Grant, glavni analitičar u OAG. „Nedostatak straha je svakako iznenađujući i nagoveštava oporavak tržišta. Naravno, potpuni oporavak biće vođen time koliko se dobro borimo protiv pandemije na globalnom nivou i kada se bezbedna ograničenja ukidaju. “\nNa skali od 10 tačaka, više od polovine potrošača ocenjuje zabrinutost od „hvatanja“ COVIDa-19 dok putuju, što je na skali manje od pet, a 21% ne ukazuje na strah. Ipak, OAG je utvrdio da je razmena podataka u realnom vremenu i dalje presudna za izgradnju poverenja putnika – čak i pre odlaska na aerodrom. Na primer, tokom procesa pretraživanja i rezervacije, većina potrošača bi cenila ažuriranja i predviđanja u realnom vremenu oko kapaciteta leta i hotela (61%) i stope prenosa COVID-19 na predviđenim destinacijama (53%).\nDa biste bili u toku sa promenljivim zahtevima za ograničenje putovanja i dokumentacijom, posetite https://www.flightview.com/traveltools/visas.asp.\nOAG je vodeći globalni dobavljač podataka o putovanjima, koji pokreće rast i inovacije ekosistema vazdušnog putovanja od 1929. godine. Sa sedištem u Velikoj Britaniji, OAG ima globalne operacije u SAD-u, Singapuru, Japanu, Litvaniji i Kini.\n* Image by Jan Vašek from Pixabay\n#Aviokompanije #Podaciovazduhoplovstvu #COVID-19 #Istraživanjeoraspoloženjuputnika #vazdušnisaobraćaj #avionskiprevoz #zanimljivostiizsvetalogistike\nTeslin dobavljač baterija LG Chem predviđa rekordni profit u trećem kvartalu\nWFS pokrenuo projekat Coldstream u pripremi za globalni vazdušni transport isporuke Covid vakcina


Miloš Teodosić vodio CSKA do trijumfa na startu Top 8\nKapiten "orlova" je bio zapažen u prvom poluvremenu, ne toliko po asistencijama, koliko po solidnoj odbrani na spoljnoj liniji Baskonije, a onda i sa dve uzastopne trojke pred kraj druge deonice, za 44:40 u korist "armejaca". U trećoj četvrtini je ubacio pet, na dotadašnjih deset poena, uz tri uspešna proigravanja saigrača, da bi ga stručni štab u završnom periodu držao na klupi do poslednjih pet minuta.\nSa pravom, ispostavilo se. Odmorio je, a onda trgnuo ekipu koja je velikih 72:60 sa kraja 30. minuta - u međuvremenu prokockala.\nNjegovi prvi naredni poeni, sa linije penala, vratili su prednost Moskovljanima (82:80), usledila je potom nova asistencija našeg reprezentativnog lidera, pa penali za 88:88 na dva minuta do završetka. A onda, završni udarac: trojka za preuzimanje vođstva, pa dobro postavljanje u odbrani koje je omogućilo kontru De Koloa i "+3" pred poslednji minut. Bio je to preveliki zalogaj za Špance, naročito kada je Šengelija promašio šut, pa napravio faul pod košem ruske ekipe, što je i označilo početak slavlja CSKA.\nPored Teodosića, koji je za dva šutirao 2/7, za tri 4/9, a sa linije penala bio nepogrešiv, 6/6, u domaćem timu istakli su se i Nando de Kolo sa 17, te Kori Higins sa 12 poena. U Baskoniji su odskočili Larkin (17 poena) i Beuboa (13), dok su po 12 ubacili Voigtman, Hanga i Šengelija.\nMeč broj dva, u seriji koja se igra na tri pobede, na programu je u četvrtak od 19 sati, takođe u Moskvi, a potom se rivali sele u Španiju. Da li na jedan, preostali susret, ili i četvrti u ovoj seriji, biće poznato u utorak 25. aprila, kada je na programu treći meč. Eventualna majstorica igrala bi se u Moskvi 2. maja, pet dana posle četvrte utakmice, ako do nje dođe i ako posle nje rezultat u seriji bude 2-2.


Mihajlović: Do 1. septembra 37,5 miliona vozila na auto-putevima u Srbiji - Glas Podrinja\n(6. septembar 2019.)\n(Beta) - Ministarka građevinarstva, saobraćaja i infrastrukture Zorana Mihajlović izjavila je da je u Srbiji i ove godine oboren rekord po broju automobila na srpskim auto-putevima.\n"I ovo je samo još jedan dokaz koliko smo bili u pravu zbog insistiranja na što većem ulaganju u saobraćajnu infrastrukturu. Još jednom smo pokazali da je Srbija saobraćajni centar regiona i da je ulaganje u nove auto-puteve najbolji način za ekonomski rast", navodi se u pisanoj izjavi Mihajlovićeve.\nOna je istakla da se, prema procenama, očekuje da do kraja godine kroz Srbiju auto-putevima prođe oko 60 miliona vozila, što je za 20 miliona vozila više nego 2014. godine.\nMihajlović je navela da su na ovogodišnje povećanje prometa najviše doprineli završetak auto-puta kroz Grdeličku klisuru i puštanje u saobraćaj auto-puta "Miloš Veliki" od Obrenovca do Preljine, odnosno Čačka.\n"Svi ovi rezultati obavezuju da moramo i dalje da gradimo nove auto-pute, ali i da ulažemo u njihovo održavanje kako bismo sačuvali bezbednost putnika. Veći prihodi od putarine omogućavaju i nova ulaganja u sadržajno obogaćivanje naših auto-puteva", istakla je Mihajlović.


Nova Varoš: Vodič kroz budžet podeljen građanima - SandzakHaber.Net , Sandžačke Internet Novine !\nNaslovna Sandžak Nova Varoš Nova Varoš: Vodič kroz budžet podeljen građanima\nNova Varoš: Vodič kroz budžet podeljen građanima\nOd Redakcija - 6. Aprila 2013. 0 278 Podeli na Fejsbuku\ntweet Opština Nova Varoš prva je u nizu opština i gradova u kojima će Građanski vodič kroz budžet za 2013 godinu biti predstavljen tokom naredne dve nedelje.\nGrаđаnski vodič kroz budžet je publikacija koja nа jednostаvаn nаčin prikаzuje kаko će se prikupljаti i trošiti novаc iz budžetа tokom 2013. godine.\nObzirom dа nаjveći deo novcа stiže u budžet kroz nаplаtu porezа, obаvezа je lokalne samouprave dа njime rаspolаže u nаjboljem interesu zаjednice i dа grаđаnimа jasno predstаvi kompletne i precizne podаtke.\nOpštinsko veće Nove Varoši usvojilo je odluku kojom se lokаlnа uprаvа obаvezuje dа i ubuduće uključuje javnost u proces planiranja budžeta kroz sprovođenje ovih aktivnosti.\nProjekаt uključivаnjа grаđаnа u budžetski proces nа lokаlnom nivou finаnsirаju Evropskа unijа i Vlаdа Švаjcаrske u okviru Progrаmа evropskog pаrtnerstvа sа opštinаmа EU PROGRES, u 25 opštinа nа jugu i jugozаpаdu Srbije.\nKLJUČNE REČIbudzetgradjaninova varosvodic PODELI\ntweet Prethodni tekstKolumna//Student FIS-a: Muamer el Asad nasilnik i nemilosrdnik!Sledeći tekstMilić: Pobedićemo Jedinstvo i plasirati se u Superligu Redakcija\tPOVEZANE OBJAVEVIŠE OD AUTORA


petak, 12. jul 2019. 16:26h\nSaša Pavlov, gradonačelnik Pančeva obrazložio je predlog Zorana Grbe za novog člana gradskog veća Arhiva\nSkupština grada je na ovoj sednici usvojila drugi rebalans budžeta za ovu godinu. Zamenik gradonačelnika zadužen za ekonomiju Predrag Živković je odbornicima rekao da izvorni i drugi prihodi grada daju realne osnove da se poveća i budžet grada Pančeva.\nImajući sve u vidu, izvorne, klasične prihode kao i prihode po posebnim propisima i sopstvene prihode indirektnih budžetskih korisnika, kao i kreditno zaduženje, imamo povećanje od 31 milion i 318 hiljada dinara, pa budžet sada iznosi 5 milijardi 785 miliona i 265 hiljada dinara. Sredstva će, pored investicija, koje su planirane da se finansiraju iz kreditnog zaduženja, otići gradskim preduzećima, i to 105 miliona ATP-u, 40 miliona JKP „Zelenilu“, 30 miliona JKP „Mladost“, kao i 4,2 miliona za povećanje zarada zaposlenih u PU „Dečja radost“ i još šest miliona za suzbijanje komaraca, rekao je Predrag Živković.\nPored rebalansa, odbornici su usvojili i odluku o kreditnom zaduženju, kao i odluku o strategiji za privlačenje investitora od 2019. do 2023. godine.\nKako je rekao Željko Sušec, šef odborničke grupe SNS u pančevačkoj Skupštini, ta strategija predstavlja niz ekonomskih mera koje će poboljšati ekonomsku atmosferu u gradu, a koja, osim velikih, stranih investitora akcenat stavlja i na razvoj malih i srednjih preduzeća u Pančevu. Sušec je istakao je da je ova vlast mnogo uradila za građane, navodeći primere od Bolnice do ZF-a, za razliku od drugih kojima je politika „čupanje saobraćajnih znakova i izazivanje nereda i mržnje“.\nSkupština grada Pančeva je na ovoj sednici usvojila i jedan amandman na rebalans budžeta, po kome su izdvojena sredstva za rekonstrukciju, odnosno asfaltiranje Ulice Jovana Dučića u Omoljici.\nZa novog člana gradskog veća za poljoprivredu, selo i ruralni razvoj, umesto Zorice Repac, koja je na ovoj funkciji provela skoro tri godine, imenovan je Zoran Grba, iz Sekretarijata za poljoprivredu, selo i ruralni razvoj Grada Pančeva. Gradonačelnik Saša Pavlov se zahvalio sada već bivšoj većnici na saradnji, a predlog Grbe za novog većnika obrazložio njegovom stručnošću po kojoj ga znaju svi u Gradskoj upravi. Pavlov je izrazio nadu da će i sa novim većnikom saradnja biti veoma dobra.\nOdbornici su usvojili i izmenu Statuta grada Pančeva po kojoj je za Katastarsku opštinu Vojlovica uveden i mađarski kao službeni jezik, a izmenjena je i odluka o Zaštitniku građana grada Pančeva, kojom je ovoj instituciji promenjeno ime u Ombudsman grada Pančeva. Skupština je donela i odluku o praznicima po kojoj je Grad Pančevo, na predlog uprave Hrama uspenja Presvete Bogorodice u Pančevu dobio svoju slavu – Veliku Gospojinu.\nNa kraju sednice odbornici su izglasali niz kadrovskih rešenja za preduzeća i ustanove među kojima se izdvajaju rešenja o prestanku v. d. statusa direktora pojedinih gradskih preduzeća i njihovo imenovanje za mandat od četiri godine. Nakon sprovedenog konkursa, Aleksandar Stevanović imenovan je za direktora JKP „Higijena“, Zdenka Jokić za direktorku JKP „Grejanje“, Nenad Rakić za direktora JKP ATP i Nikola Stoilković za direktora Turističke organizacije Pančeva.


Bogdanović: Kulturu učiniti dostupnom svima - Moja Crna Gora\n16/04/2019\tvijesti iz crne gore Izvor: RTCG\nProaktivniji pristup u realizaciji programskih aktivnosti ustanova kulture, ali i dostupnosti kulture svim njenim konzumentima u fokusu je Ministarstva kulture saopštio je ministar Aleksandar Bogdanović.\nBogdanović je održao danas radni sastanak sa rukovodstvom ustanova kulture u Crnoj Gori, tokom kojeg je ukazao na izazove koji karakterišu naredni period, kako u dijelu normativnog i organizacionog jačanja, tako i u pogledu razvoja programskih sadržaja ustanova kulture.\n„Pokretanjem kampanje „Živimo kulturu“ želimo građanima približiti aktivnosti i sadržaje naše kulturne ponude. Kultura se i dalje percipira kao elitistička, rezervisana samo za određene grupe ljudi, tako da zajedno moramo raditi na promjeni svijesti i učiniti je dostupnom svim našim građanima“ , istakao je Bogdanović.\n“Kao posebno značajne aktivnosti istaknuta je produkcija novih komada u Crnogorskom narodnom pozorištu (pet premijera planiranih za ovu godinu), te jačanje međunarodne saradnje kroz angažman najznačajnijih evropskih reditelja. Uz to, ministar Bogdanović ohrabrio je inicijativu da CNP kroz koprodukciju sa kulturnim ustanovama sa sjevera Crne Gore realizuje produkciju predstava u tom dijelu države“, saopšteno je iz Ministarstva.\n“Tokom sastanka je još jednom ukazano na potrebu dosljednog praćenja politike koja se odnosi na reformu javne uprave i optimizaciju broja zaposlenih u javnom sektoru. Sastanku su prisustvovali predstavnici svih nacionalnih ustanova kulture“, zaključeno je u saopštenju.\nTags Aleksandar Bogdanović ministarstvo kulture crne gore Živimo kulturu


Predstava „Plastika“ na sceni Doma kulture | PRIBOJSKI PORTAL\nNakon duge pauze, zbog pandemije korona virusa, na sceni Doma kulture u petak 18. septembra biće izvedena pozorišna predstava „Plastika“. Prve pred pribojsku publiku će stati glumice Narodnog pozorišta Nela Mihajlović i Suzana Petričević. Zbog poštovanja mera fizičkog distanciranja broj mesta u sali je ograničen, a publika će morati da nosi maske.\nGlumice Suzana Petričević i Nela Mihailović, u predstavi „Plastika“, Stevana Koprivice, donose priču o bogatoj udovici Milini i osetljivoj novinarki Katarini koje u srednjim godinama odlučuju da dobiju još jednu šansu u životu. Sreću se u teretani u kojoj pokušavaju da koriguju svoje telo, ali i dušu. Iščekujući plastične operacije, rekapituliraju svoju prošlost. Niz pogrešnih odluka i gorkih trenutaka, heroine predstave začinile su sa mnogo humora čime su naizgled tešku temu obojile u svetlije boje. Ne pristajući na kompromise, one još jednom pokušavaju da se odupru stereotipima, ne dozvoljavajući da život tek tako prođe pored njih…\nUlaznice za predstavu su uveć u prodaji i mogu se kupiti na biletarnici Doma kulture po ceni od 300 dinara. Predstava počinje u 20 časova.\nPredstavljena knjiga „Zablude srpske istorije“


Srbija pobedila Italiju i kao lider grupe D ide dalje!\n0\tSeptember 4, 2019 10:57 am\nŠta se može desiti ako ne uspete da platite porez? Evo kratkih smernica\nKošarkaška reprezentacija Srbije pobedila je Italiju na Mundobasketu, pa sa prvog mesta ide u drugu fazu, sa maksimalnim učinkom. Srbija je trijumfovala rezulatom 92:77 i sa skorom 3-0 seli se u Vuhan, gde nas čekaju Portoriko i Španija!\nSrbija je tokom čitavog meča kontrolisala dešavanja na parketu dvorane u Fošanu i definitivno prelomila meč krajem treće deonice serijom 11:3 Ponovo je dominirao Bogdan Bogdanović sa 31 poenom (6/9 za tri), Nikola Jokić je dodao 15, Miroslav Raduljica 12, a Stefan Jović 11, dok je kod Italijana najbolji bio Danilo Galinari sa 24. Košarkaši Srbije sledeći meč igraju protiv Portorika u petak.\nIlinois dodelio prve licence za prodaju marihuane u rekreativne svrhe!\nEvo kako će se cene nekretnina na američkom tržištu menjati tokom 2022.godine 0\nAmazon Fresh najavljuje otvaranje druge prehrambene prodavnice u Čikagu 0\nKviz: Koliko dobro poznajete imigraciju u Americi? 0\nPlanirate kupovinu električnog automobila? Ovo su američke države sa najviše registrovanih električnih vozila 0


Razgovor s povodom: Bojan Kovačević, trener KAF-a Panters Sezona za pamćenje | Pančevac\n01.08.2014 15:24·0 komentaraPregleda: 179\nMeđunarodni trofej kao kruna\nAmerički fudbal postaje sve popularniji u Srbiji, a među klubovima koji nešto znače u tom sportu, mesto je obezbedio i KAF Panters iz našega grada. Nedavno okončana sezona samo je potvrda mudre sportske politike koju vode naši sugrađani. Ozbiljnost u radu s prvom ekipom preneta je i na mlađe kategorije, kao i na devojke, pa nema sumnje da će moderni oklopnici iz Pančeva još dugo biti u epicentru pozitivnih zbivanja.\nO pređenom putu, prošloj sezoni i prvom međunarodnom trofeju razgovarali smo s Bojanom Kovačevićem, trenerom te sportske družine.\n– Posle dve teške sezone za seniorski tim konačno možemo reći da smo napravili korak napred. Uprava kluba je postavila cilj da prvi tim treba da isprati ostale superligaše u smislu dovođenja pojačanja iz Amerike i uspela je u tome uz ogromnu pomoć trenera i bivših i sadašnjih igrača. Ponovo je angažovan kvoterbek Vili Šird, koji je bio s nama i 2009. godine, a društvo su mu pravili ofanzivni linijaš Aleksander Durazo i lajnbeker, defanzivac, Luis Korum. Nažalost, Durazo je na jednom od treninga obnovio staru povredu, tako da su, nakon što je on pomogao timu svojim trenerskim iskustvom, obe strane odlučile da je najbolje da napusti klub. Seniorska ekipa je učestvovala u nacionalnom šampionatu i u Interligi. Što se tiče ambicija u domaćem prvenstvu, može se reći da smo podbacili u odnosu na očekivanja.\nŽeleli smo da se vratimo među četiri najbolje ekipe, odnosno da se plasiramo u plej-of. Ipak, to se nije dogodilo, i to samo zbog tri poena razlike – istakao je naš sagovornik.\nOno što Pančevcima nije pošlo za rukom u Superligi Srbije, obilato se vratilo na međunarodnoj sceni. Osvojen je prvi trofej, pa se slobodno može reći da su Panteri ispunili očekivanja.\n– Kada je reč o Interligi, cilj je bio da se plasiramo u finale. To smo ostvarili i napravili smo istorijski rezultat, što je i prvi seniorski trofej za naš klub. Posebno mi je drago što je to finale odigrano u našem gradu, na Sportskom centru „Mladost”, pred oko 1.000 sugrađana, koji su imali priliku da osvajanje ove titule prožive zajedno s nama. Treba reći da će se u klubu i timu desiti određene promene, ali o tomeće biti više reči kada se to ostvari – naglasio je Kovačević.\nKako smo saznali, Panteri žele da pojačaju stručni kadar i da još više rade s mladima. Želja svih u klubu je da se ovaj sastav igrača zadrži na okupu što duže, a kvalitetna pojačanja iz Amerike bi dobro došla. Panteri imaju plan, ideje i ljude koju to mogu sprovesti u delo, što su već dokazali.


Istraživanje: Dve trećine mladih želi da ode iz Srbije | Autonomija\nMladi ljudi traže bolje uslove za zapošljavanje i bolje plate, ali i kvalitetnije obrazovanje, zdraviju životnu sredinu, stabilne institucije, lične i političke slobode\nVećina istraživanja pokazuje da između 60 i 70 odsto mladih želi da napusti Srbiju i ode u inostranstvo, u potrazi za poslom i boljim životom, istaknuto je danas na panelu o migracijama mladih koji su organizovali Fondacija Fridrih Ebert i Biznis info grupa.\nDirektor Fondacije Fridrih Ebert u Beogradu Maks Brendle istakao je kako njihovo istraživanje pokazuje da čak 66 odsto mladih želi da napusti Srbiju.\nRezultati ovog istraživanja pokazuju da mladi ljudi traže bolje uslove za zapošljavanje i bolje plate, ali i kvalitetnije obrazovanje.\nPominje se, takođe, i zdravija životna sredina, stabilne institucije, lične i političke slobode. Danica Šantić istakla je i da se smanjuje značaj Beograda u unutrašnjim migracijama u Srbiji, naglasivši da slične probleme sa migracijama imaju i druge zemlje u regionu, poput Hrvatske i BiH.\nTo je dovelo i do formiranja platforme Tačka povratka, koja stoji na raspolaganju mladima koji žele da se vrate u Srbiju. On kaže da temu migracija, kao važnu za Srbiju, ističu i međunarodne finansijske institucije, a ona je jedna od najvažnijih tema i u kabinetu predsednika Republike.\nOn je ponovio da većina istraživanja govori da 60-70 odsto mladih žele da napuste zemlju, što ne znači da će zaista i otići. Đorđević se slaže da rezultatima istraživanja Fiskalnog saveta da nisu samo plate i posao razlog za migracije već mladi ljudi traže kvalitetniji život, sa svim njegovim elementima.\nI pravna zastupnica Ujedinjenih granskih sindikata „Nezavisnost“ Ivana Pavlović smatra da mladi ne odlaze samo zbog plata i poslova, već zbog urušenog sistema vrednosti u društvu. Ona je upozorila na procenu da bi tržište radne snage u Srbiji do 2050. godine moglo da se smanji za oko 20 odsto.


Otkazana “Parada ponosa” – The Kiosk\nOtkazana “Parada ponosa”\nby adminin Aktuelnoon Posted on 19/09/2009\n“Parada ponosa”, zakazana za sutra u centru Beograda, je otkazana, saopštio je danas organizator te manifestacije.\nDržavni sekretar Ministarstva za ljudska i manjinska prava Marko Karadžić ocenio je danas da su otkazivanjem Parade ponosa njeni organizatori “pokazali najviši stepen odgovornosti jer su stali u zaštitu najviših vrednosti, a to su život i sigurnost građana”.\n“Organizacije i pojedinci koji su se organizovali radi izvršenja krivičnih dela, oni koji prebijaju i ugrožavaju građane ove zemlje, jesu najveća sramota koju Srbija ima”, istakao je Karadžić u izjavi Tanjugu.\n“Država je jasno stala na stranu odbrane ljudskih prava i rad svih nas mora biti usmeren na borbu protiv onih koji čak i pokušaju da uzmu silu u svoje ruke. Moram da podsetim da u toj borbi tužilaštvo i sudstvo imaju jednu od ključnih uloga”, rekao je on.


18.06.2019 u 15:26\nSedmoro povređenih u eksploziji plinske boce\nSedam osoba je povređeno u eksploziji plinske boce za domaćinstvo u automobilu, na benzinskoj pumpi, na putu Vrbas - Kula, a među povređenima je i troje dece, rečeno je Tanjugu u MUP-u Srbije. Niko nije životno ugrožen i svi su prevezeni u bolnicu. Boca s plinom za domaćinstvo nalazila se u gepeku, a do eksplozije je došlo prilikom njenog punjenja na benzinskoj pumpi. Povređeni su zbrinuti u bolnici u Vrbasu, a inače je reč o romskoj porodici.\n01.06.2019 u 13:05\nNajmanje 79 povređenih u eksploziji u ruskoj fabrici eksploziva\nMOSKVA – Sedamdeset devet osoba povređeno je danas u eksploziji u fabrici eksploziva u ruskom gradu Đeržinsk, javile su ruske vlasti novi bilans. Od jutros kada je javljeno za eksploziju bilans povređenih rastao je od 19, do 38 i poslednja cifra bila je 42 povređena. Nema poginulih. Nesreća se dogodila u naučno-istraživačkom institutu „Kristal” u Đeržinsku koji se nalazi oko 400 kilometara istočno od Moskve u oblasti Nižni Novgorod. U eksploziji je oštećeno pet zgrada fabrike i oko 180 stambenih zgrada, javile su gradske vlasti.\n19.05.2019 u 15:10\nKAIRO - Najmanje 17 ljudi, većinom stranih turista, povređeno je danas u snažnoj eksploziji u blizini autobusa kod novog Velikog egipatskog muzeja koji se gradi na području piramida u Gizi, javlja list „Nešenel” iz Ujedinjenih Arapskih Emirata. Prema informacijama ovog lista iz egipatskih službi bezbednosti, najverovatnije je detonirana improvizovana eksplozivna naprava. „Skaj njuz Arabija” javio je da je eksploziv detoniran dok je autobus prolazio pored muzeja u Gizi, na obodu egipatske prestonice Kaira. Na fotografijama sa mesta eksplozije vidi se kako ambulantne službe pomažu povređenima, oštećeni autobus i turisti koji se drže za glave dok izlaze iz vozila na kojem su popucala stakla. Navodi se da za sada niko nije preuzeo odgovornost za napad, ali se podseća da se egipatske\n11.05.2019 u 16:15\nPolicija traga za napadačima na Bogdanovića\nNOVI SAD - Novosadska policija intenzivno istražuje pokušaj ubistva bivšeg policajca Dalibora Bogdanovičha, a u toku su privođenja više lica iz kriminogene sredine i njihovo ispitivanje o okolnostima sinoćne eksplozije, saznaje Tanjug u novosadskoj policiji. Neki od privedenih su bliski Bogdanoviću, a ima i onih sa kojima je žrtva ranije bila u sukobu. Dalibor Bogdanović (42), zvani Boća ranjen je sinoć kada je u novosadskom naselju Detelinara eksplodirala bomba ispod njegovog automobila „BMV X5”. Kako je rečeno u Urgentnom centru u Novom Sadu, gde je prebačen s teškim povredama u svesnom stanju, sinoć mu je amputirana noga. U eksploziji nije povređen niko od prolaznika, ulica je odmah zatvorena zbog uviđaja, a detonacija se čula u većem delu grada. Dalibor Bogdanović Boća


VRANjE SE UZDA U POLjOPRIVREDU | Agroservis\n> VRANjE SE UZDA U POLjOPRIVREDU\nVRANjE SE UZDA U POLjOPRIVREDU\nVranje, 4. avgust 2016.\nIako na teritoriji grada pod Pržarom postoji 4.500 registrovanih gazdinstava, koja "pokrivaju" gotovo sve grane proizvodnje, poljoprivrednici imaju brojne probleme: ne samo u proizvodnji, već i u plasiranju roda. Zato je rukovodstvo grada spremno da im pomogne da razviju, unaprede i osavremene svoju delatnost, s obzirom na procenu da je ova oblast privrede razvojna šansa Vranja.\n- Skoro tri decenije nije bilo inicijativa, ulaganja i svega što je potrebno da poljoprivreda kod nas ima kontinuitet u razvoju. Sada je potrebno da sagledamo stanje i donesemo odluke kojima ćemo započeti proces revitalizacije poljoprivredne proizvodnje na čitavoj teritoriji Vranja, jer to je za naš grad najveća, a možda i jedina realna prilika za postizanje privrednog rasta i zapošljavanje mladih - kaže Aleksandar Janjić, član Gradskog veća zadužen za poljoprivredu.\nLokalna samouprava stoga planira da ubuduće subvencioniše proizvodnju u delu nabavke sadnog materijala, mehanizacije, progivgradiih mreža, sistema za navodnjavanje... Neće izostati ni razne vrste edukacija, formiranje kooperacija i zadruga, te pokretanje kapitalnih projekata u delu sistema za navodnjavanje, komasacije i elektrifikacije pojedinih delova obradivog zemljišta. Poseban akcenat će biti stavljen na stvaranje povoljnog ambijenta za privlačenje investitora, zainteresovanih za prerađivačke industrijske kapacitete.\n- Samo tokom ove godine je za razvoj poljoprivrede planirano izdvajanje 28 i po miliona dinara. Upoređujući to s nekim prethodnim godinama, možemo biti zadovoljni sa visinom sredstava, ali je to ipak nedovoljno za ozdravljenje, pa narednih godina visina ulaganja mora biti znatno veća - smatra Janjić.\nVraćanjem zadruga, na primer, poljoprivredni proizvođači bi imali mnogo veći komfor pri nabavci sadnica, semena, đubriva i ostalog repromaterijala, ali i kada na red dođe plasman. Ne tako davno, upravo one su bile glavna spona u sistemu poljoprivredne proizvodnje, a danas praktično ne postoje, pa je njihova revitalizacija jedan od preduslova da poljoprivreda postane profesionalna i još značajnija privredna grana u ovom delu Srbije.\nPoljoprivredni proizvođači iz vranjskog kraja obično u okviru svojih gazdinstava "pokrivaju" nekoliko oblasti. S obzirom na klimatske uslove i kvalitet zemljišta, stručnjaci procenjuju da posebno treba ulagati u razvoj voćarsva i vinogradarstva, a u brdsko-planinskom delu - stočarstva.\nZato što sistem za protivgradnu zaštitu na teritoriji Vranja nije spreman da propisno funkcioniše, leti česte vremenske nepogode pričinjavaju veliku štetu usevima.\n- Za odbranu Vranja je predviđeno 17 stanica, ali radi ih samo pet, mada i one kubure sa nedostatkom raketa. Zato je Gradsko veće nedavno usvojilo zaključak po kojem je neophodno hitno upriličiti sastanak sa RHMZ, kako bi što pre bile preduzete mere za sanaciju sistema.


U Sani uhapšene dvije osobe: Pronađeno 1.100 grama heroina - mojusk.ba\nU Sani uhapšene dvije osobe: Pronađeno 1.100 grama heroina\nU akciji kodnog naziva „Sana 2“ pripadnici treće Policijske uprave, uz podršku jedinice za podršku Ministarstva unutrašnjih poslova Unsko-sanskog kantona, u Sanskom Mostu su uhapli dvije osobe, osumnjičene za promet opojnih droga.\nKako doznajemo od Snežane Galić, portparolke Uprave policije USK, slobode je lišen 35-godišnji muškarac inicijala B.M. i 33-godišnja osoba inicijala B.S.\nPretresi na više lokacija su izvršeni po nalogu Općinskog suda u Sanskom Mostu. Prilikom pretresa stambenog objekta pronađeno je 1.100 grama opojne droge heroin, zatim novčanice u raznim apoenima i valutama vrijednosti od 60.000 KM, a privremeno su oduzeta tri motorna vozila i jedan motocikl, kao i 28 modela mobitela.\nUhapšeni su predati Kantonalnom tužilaštvu, podružnici u Sanskom Mostu, piše RTVUSK.\nKrajina bar u planovima nije zaboravljena


Otvoreno prvenstvo Srbije u ronjenju na dah - Naissub Apnea Cup 2014 - Ronilački klub NAISSUB\nOtvoreno prvenstvo Srbije u ronjenju na dah – Naissub Apnea Cup 2014\n6 aprila, 2014Aktivnosti, Izveštaji sa takmičenjaNema komentara\nNa otvorenom prvenstvu Srbije – Naissub Apnea Cup, održanom 5. i 6. aprila 2014. godine u Nišu, takmičari domaćina, ronilačkog kluba Naissub, osvojili su ukupno 12 medalja.\nTim u sastavu Milena Radić, Senka Vujčić, Ivica Stojanović i Marko Todorović takmičio se u konkurenciji od 28 takmičara iz Srbije, Rusije, Hrvatske i Grčke.\nU disciplini statičke apnee u konkurenciji žena, Milena je osvojila zlatnu medalju u nacionalnoj i srebrnu u internacionalnoj konkurenciji, dok je Senka zauzela treće mesto među takmičarima iz Srbije. U konkurenciji muškaraca Marko je osvojio bronzu u internacionalnoj i srebro u nacionalnoj konkurenciji.\nU disciplini dinamičke apnee bez peraja, Milena je u konkurenciji žena osvojila nacionalno zlato postavivši novi nacionalni rekord i srebro u internacionalnoj konkurenciji. U istoj disciplini Senka i Ivica osvojili su bronzane medalje u nacionalnoj konkurnciji žena odnosno muškaraca.\nU poslednjoj disciplini, dinamičkoj apnei sa perajima, Milena je osvojila nacionalno zlato i bronzu u internacionalnoj konkurenciji, dok je Ivica zauzeo treće mesto u nacionalnoj konkurenciji.\nPogledajte sve rezultate.\nOpširniji izveštaj sa takmičenja pogledajte ovde.


LONDON – Britanski regulator za zaštitu tržišne konkurencije otvorio je danas formalnu istragu protiv Amazona i Google matične kompanije Alfabet zbog zabrinutosti da tehnološki giganti nisu učinili dovoljno u borbi protiv lažnih recenzija na njihovim veb sajtovima.\nUprava za konkurenciju i tržište (CMA) saopštila je da će sada prikupiti dodatne informacije kako bi utvrdila da li su ove kompanije prekršile zakon o zaštiti potrošača time što nisu preduzele dovoljne mjere da zaštite kupce od lažnih recenzija, prenosi Rojters.\nOvaj potez dolazi nakon preliminarne istrage CMA, otvorene u maju 2020. godine, tokom koje je “pod lupom” bilo nekoliko platformskih unutrašnjih sistema i procesa vezanih za identifikovanje i postupanje s lažnim pregledima.\nBritanski regulator je naveo da je zabrinut i zbog toga što Amazonovi sistemi nisu na odgovarajući način usjpeli da spriječe i odvrate neke prodavce od manipulisanja s ocjenjivanjem listiranih proizvoda, pri čemu su, na primjer, koopirali pozitivne kritike o drugim proizvodima i pripisivali ih svojim artiklima.\n“Brine nas to što milioni online kupaca mogu da budu zavedeni čitajući lažne kritike i da na osnovu tih preporuka troše svoj novac“, rekao je izvršni direktor CMA Andrea Košćeli.\nDodao je da, takođe, jednostavno nije pošteno da neka preduzeća lažiraju preporuke sa pet zvijezdica kako bi svojim proizvodima ili uslugama dali prestiž nad proizvodima onih preduzeća koja poštuju zakon. Tanjug\nTagovi: amazonistragavelika britanija


Hotel Palisad - Green BSN\nHOTEL PALISAD se nalazi na planini Zlatibor, 230 km od Beograda, na nadmorskoj visini od 1.000 metara. U centru prirodnog spektakla, u mirisnoj šumi borova, na raskršću vetrova, i carstvu dobrih ukusa, „stari gospodin“ u novom ruhu (kompletno renoviran 2014) već pola decenije predstavalja doajena u turističkoj ponudi regiona. Pravilno uvažavanje lepote koja nas okružuje, fantastična interakcija sa prirodom i eko-dizajn imaju za cilj da gosti budu u jakom srodstvu sa ambijentom koji nas hrani. Vođeni time, tokom rekonstrukcije hotela u opremanju su korišćeni isključivo prirodni materijali poput drveta, kamena, čoje, vune i lana koji su integrisani u savremeni dizajn. Gostima na dar je naša privatna kolekcija i stalna postavka najpoznatijih dela velikana srpskog slikarstva XIX-XX veka. ZLATIBOR poput najlepše scenografije sa veličanstvenim vrhovima, nepreglednim pašnjacima, gordim borovima, bistrim potocima, opojnim mirisima i diskretnim šumovima, bojama poput akvarela promoviše radost života i harmonije. U blagotvorne činioce ubraja se čist i suv vazduh, nizak vazdušni pritisak i čuvena “ruža vetrova“ koja uspeva da pomiri suprotstavljene vazdušne struje – planinsku i morsku, i učini ih lekovitim. Medicinska istraživanja pokazuju da je ovo područje pogodno i za lečenje različitih plućnih bolesti, anemije, neurastenije, poremećaja rada srca, malokrvnosti i štitaste žlezde. Sa preko 200 sunčanih dana godišnje ova planina predstavlja idealno mesto za odmor i sve sportstke aktivnosti uključujući i zimske sportove.\nLOBBY – Zaštitni znak hotela Palisad je svakako autentični „dnevni boravak“ koji ga svrstava u listu retkih hotela koji se posećuju, bar na kratko, radi evociranja uspomena. Različite ambijentalne celine, sedenje uz kamin, zvuci klavira, planinski doživljaj pretvaraju u otmenu atmosferu. Motivi nestvarnih pejzaža, portreti i skulpture velikih majstora srpskog likovnog stvaralaštva upotpunjuju doživljaj a gostu daju privilegiju da u neobaveznoj formi svoj odmor pamte i ponovo se vraćaju. Lepotu ovog kolaža čine različite generacije koje na svoj način kreiraju dinamiku ovog prostora. Ostaće nezapamćene spontane zabave kojih se rado sećaju i novi naraštaji koji nekada, kao deca a sada sa svojim porodicama jednako uživaju u novom ambijentu.


Bez izjašnjavanja o Prednacrtu zakona o unutarnjim poslovima - Klix.ba\nBez izjašnjavanja o Prednacrtu zakona o unutarnjim poslovima\n18.1.2012. u 17:42\nVlada Federacije BiH danas je, zbog mnoštva sugestija i primjedbi, izjašnjavanje o konačnom tekstu Prednacrta zakona o unutarnjim poslovima Federacije BiH prolongirala za narednu sjednicu, zakazanu za 24. januara.\nOvo je na pres-konferenciji u sjedištu Vlade saopćio federalni premijer Nermin Nikšić, navodeći da će, u međuvremenu, resorni ministar zajedno s predlagačima razmotriti spomenute primjedbe radi eventualnog ugrađivanja u konačni tekst Predncrta.\nPodsjetio je na činjenicu da se radi o zakonu koji je izazvao veliko interesovanje u javnosti, te da se cijela procedura u vezi s njegovim donošenjem vodi transparentno, što podrazumijeva razmatranje u formi nacrta u parlamentu, kao i javnu raspravu.\nSjednici Vlade u dijelu koji se odnosio na raspravu o Prednacrtu zakona o unutarnjim poslovima FBiH prisustvovao je i predstavnik OHR-a iz kojeg je Vladi upućen dopis u kojem se insistira na transparentnosti procesa donošenja tog zakona.\nPremijer Nikšić, nadalje navodi da je Vlada FBiH utvrdila izmjene Odluke o provedbi mjera za smanjenje troškova električne energije domaćinstvima i stimulaciji energetske efikasnosti kojom se proširuje obim korisnika subvencija uz poštivanje ranije utvrđenih kriterija.\nVlada FBiH donijela je i Uredbu o reprezentaciji i poklonima u federalnim organima uprave i federalnim upravnim organizacijama, čime je izvršen nalog Ureda za reviziju institucija u FBiH.\nU tom kontekstu, federalni premijer ističe riješenost Vlade FBiH da se ova oblast regulira na ogovarajući način, a sve radi ostvarenja maksimalnih ušteda i smanjenja ukupnih troškova.\nFederalni ministar energije, rudarstva i industrije Erdal Trhulj izvjestio je da je Vlada FBIH utvrdila Prijedlog Zakona o izmjenama i dopunama Zakona o finansijskoj konsolidaciji rudnika uglja u Federaciji BiH prema obračunatim, a neuplaćenim javnim prihodima u razdoblju od 2009. do 2015. godine.\nRadi se o amandmanima kojim su finansijskom konsolidacijom, uz rudnike ugljena, sada obuhvaćeni i rudnici boksita "Posušje" i "Široki Brijeg".\nVlada je, također, usvojila Bilans energetskih potreba FBiH za 2012 godinu.\nKako je kazao ministar Trhulj, planirano je da se ove godine u proizvodnji uglja iskopa 7,4 miliona tona, te da se proizvede 8.186 GWh, dok planirane količine derivata nafte za 2012. godinu iznose 920.000 tona od čega bi se 650.000 tona uvezlo, a 270.000 nabavilo putem međuentitetske trgovine iz Rafinerije u Bosanskom Brodu.\nPlanirano je i povećanje uvoza prirodnog gasa za 7,7 posto, odnosno u ukupnoj količini od 230,3 miliona metara kubnih, što bi trebalo omogućiti stabilno snabdjevanje ovim energentom.\nOdgovarajući na novinarski upit u vezi sa najavom generalnog štrajka administracije, premijer Nikšić je izrazio očekivanje da će se u tom pogledu iznaći odgovarajuće riješenje, navodeći da su pregovarački timovi na fonu približavanja stavova.\n"Iako, ništa ne želim prejudicirati, za sutra je zakazan sastanak nakon kojeg bi se trebalo znati da li rukovodstvo Sindikata prihvata ponudu Vlade", kazao je Nikšić.\nSlučaj Tadić i ostali: Optuženi negirali krivicu za zločine\n18.01.2012. u 17:46\nDemobilisani borac u posljednji tren odustao od samospaljivanja


Prikazani su pojmovi koji počinju sa slovom B-C\nPredstavlja blok transakciju čiji je predmet hartija od vrednosti kojom se trguje na berzanskom ili vanberzanskom tržištu, a koja je zaključena van berzanskog sastanka u bilateralnom odnosu jednog kupca i jednog prodavca, a prema uslovima propisanim Pravilima poslovanja Beogradske berze.\nVreme u kome se organizuje primarno i sekundarno trgovanje hartijama od vrednosti u okviru berzanskog i vanberzanskog tržišta.\nPravno lice osnovano po posebnom zakonu za poslove posredovanja u trgovini hartijama od vrednosti na organizovanom tržištu - Berzi. Brokersko dilersko društvo kao berzanski posrednik u javnosti se najčešće identifikuje s terminom "brokerska kuća". U zavisnosti od načina organizacije, brokersko dilerska društva najčešće nastupaju kao:\nBrokeri posrednici koji u trgovanju hartijama od vrednosti nastupaju u svoje ime, a za račun svojih klijenata (komisionari) ili u ime i za račun svojih klijenata (zastupnici). Za svoje usluge brokeri naplaćuju proviziju koja se, po pravilu, naplaćuje po izvršenju transakcije;\nDileri trgovci hartijama od vrednosti koji istupaju u svoje ime i za svoj račun (principal). Zaradu ostvaruju razlikom u ceni hartije (kupovna cena - prodajna cena) tako da snose eventualni rizik gubitka. Diler može istupati i kao komisionar i zastupnik;\nInače, pojmovi "broker" i "diler" koriste se za pravna, ali i za fizička lica, zaposlena u brokersko-dilerskim društvima, a neposredno obavljaju poslove trgovanja hartijama od vrednosti uz posebnu licencu i dozvolu.\nPredstavlja jednoznačno izrađenu vrednost grupe različitih, ali istovrsnih hartija od vrednosti. Osnovna funkcija indeksa je da kvantitativno iskaže dnevne promene cena u odnosu na bazni period, ali i u odnosu na bilo koji izabrani prethodni period nakon baznog perioda (prethodni dan, nedelja, mesec i sl.). Izračunavanjem i praćenjem indeksa bave se kompanije koje prate tržište kapitala, mediji, agencije i sl. Najpoznatije su: Dow Jones, Standard&Poor's, Finacial Times, ali i brojne investicione banke. Indeks je od velikog značaja za investitore jer na osnovu njegovog praćenja dobijaju globalni pregled stanja onog dela tržišta na koji se indeks odnosi.\nCENA I VREDNOST AKCIJE\nAkcija u trenutku emitovanja (izdavanja) dobija svoju nominalnu vrednost. Ona se formira deljenjem ukupnog kapitala koji se emisijom prikuplja i ukupnog broja akcija koje se emituju (npr: kompanija želi da prikupi novih 1.000.000,00 dinara kapitala i emituje 10.000 komada akcija, dakle, nominalna vrednost jedne akcije je 100,00 dinara). Tokom godina, u zavisnosti od rezultata poslovanja kompanije, visina njenog kapitala se menja (raste ili pada). Vrednost kapitala koja se iskazuje u knjigovodstvenim izveštajima kada se podeli brojem svih ikada emitovanih akcija te kompanije daje knjigovodstvenu vrednost akcije. Ove dve vrednosti se međusobno ne poklapaju niti treba izvoditi relacije između nominalne i knjigovodstvene vrednosti akcija, s obzirom na to da kompanija tokom svog postojanja može da izda (i izdaje) više emisija akcija različitih nominalnih vrednosti, a knjigovodstvena vrednost se izvodi prema stanju ukupnog kapitala kompanije i broju ukupno emitovanih akcija. U prilog ovome govori i praksa nekih zemalja da emituju akcije bez nominalne vrednosti. Pomenute vrednosti, svaka pojedinačno, daju akcionaru samo ograničenu, orijentacionu informaciju i nisu u direktnoj relaciji s utvrđivanjem tržišne vrednosti akcije. Tržišna vrednost akcije utvrđuje se na bazi odnosa ponude i tražnje za određenom akcijom. Relevantni odnosi ponude i tražnje uspostavljaju se na organizovanom tržištu hartija od vrednosti na osnovu volje kupaca i prodavaca izražene u nalozima za prodaju, odnosno, kupovinu akcija.\nCentralni registar je akcionarsko društvo čija je delatnost da vodi račune hartija od vrednosti. U Centralnom registru vode se emisioni računi kompanija (kada kompanija izdaje hartije od vrednosti) kao i vlasnički računi svakog pojedinačnog vlasnika hartije od vrednosti. Ovi računi se zovu depo računi. U Centralnom registru obavlja se prenos hartija od vrednosti između vlasničkih računa na osnovu propisanih dokumenata koja dokazuju izvršenje određene radnje. Klijenti pristupaju Centralnom registru preko članova registra, a to su poslovne banke i brokersko dilerska društva\nKod koji se sastoji od niza slovnih znakova kojima se identifikuju vrsta hartije od vrednosti, pojedinačna prava iz te hartije i druga bitna obeležja, a na način propisan šifarnikom vrsta hartija od vrednosti i drugih finansijskih instrumenata.


Putovanje kroz vreme - Blic Online\nTokom gostovanja u jutranjem programu na televiziji "Prva", pulmolog i član Kriznog štaba, Branimir Nestorović izneo je niz kontroverznih izjava i teorija zavere o putovanju kroz vreme kao i našem naučniku Nikoli Tesli.\n"Konstruisali smo rešenje za prohodnu crvotočinu u četiri dimenzije", tvrde fizičari Prinstona Huan Maldakena, Aleksej Milehin i Fedor Popov i istakli da su to postigli postavljanjem velikog magnetnog naboja blizu crnih rupa.\nPUTOVANJE KROZ VREME Poleteli 2018. godine a sleteli u 2017.\nPutnici na letu iz Oklanda na Novom Zelandu do Honolulua na Havajima imali su svojevrsno "putovanje kroz vreme".\nNajnoviji supertajni projekat kompanije Gugl juče je procureo u javnost - automobil za putovanje kroz vreme.\nČarli Čaplin uvek je bio smatran za pionira u svetu filma, ali do sada nije bilo jasno koliko su njegova dela otišla ispred svog vremena.\nRobert Zemekis snima film o putovanju kroz vreme\nSineasta Robert Zemekis režiraće visokobudžetni epski film o putovanju kroz vreme, objavio je danas sajt "Didžital spaj" posvećen šou biznisu.\nPutovanja kroz vreme bez paradoksa moguća?\nKvantni fizičari sa masačusetskog Instituta za tehnologiju (MIT) smatraju da je moguće napraviti vremensku mašinu koja bi mogla da deluje u prošlosti bez stvaranja paradoksa, piše "Telegraf".\nPutovanje kroz vreme moguće\nPutovanje kroz vreme više ne mora da bude „nemoguća misija“. Za 10 dana letenja brodom bržim od brzine svetlosti, svako bi mogao da se podmladi za 10 godina u odnosu na svoje vršnjake na Zemlji. Bar tako smatra čuveni britanski naučnik Stiven Hoking.


"EBRD će transformisati Beograd u centar svojih aktivnosti na Balkanu"\nJun 12, 2018 14:01\nTim EBRD-a pohvalio je poslovni i investicioni ambijent u Srbiji i pozitivno ocenio ekonomsku stabilnost i razvojni put zemlje, izražavajući interes za unapređenje finansijskog tržišta Srbije, uspostavljanje okvira za mikrofinansiranje, saradnju na regionalnim projektima u oblasti infrastrukture i energetike, kao i za dalji razvoj velikih kompanija.\n"Privrednu komoru Srbije vidimo kao veoma važnog partnera u podršci implementaciji velikih infrastrukturnih projekata, posebno u unapređenju efikasnosti njihove realizacije", ukazao je Piju.\nPrema njegovim rečima, u planu je novi program kombinovane finansijske podrške EBRD-a i Evropske unije za mala i srednja preduzeća, koji će biti razmotren i sa ministrom finansija.\nNa sastanku je ocenjeno da prostora ima i za unapređenje "venture" kapitala u Srbiji, kao forme finansiranja malih kompanija sa potencijalom za rast, kao i da je dobar trenutak za ubrzanje privatizacije velikih sistema i dovršetak reformi.\nPredsednik PKS-a Marko Čadež je, na sastanku predstavnicima menadžmenta EBRD-a, istakao uticaj i značaj podrške EBRD-a unapređenju ekonomske integracije regiona i ukazao da su, ukoliko želimo rast koji će nas približiti Evropskoj uniji, neophodni novi mehanizmi i zajedničke institucije koje će sinhronizovanim aktivnostima, olakšati protok robe, usluga i ljudi.\nPrema njegovim rečima, u fokusu investitora u ovom trenutku su edukacija i digitalizacija.\nČadež je predstavio jedinstvenu platformu za investitore, razvijenu na regionalnom nivou, kao prvi proizvod zajedničke komore Zapadnog Balkana, koji promoviše region od 18 miliona ljudi kao jedinstvenu investicionu destinaciju.\n"Sa druge strane, na nacionalnom nivou, razvijamo nove platforme i servise podrške stranim i domaćim investitorima i kompanijama, a kao podršku rastu malih i srednjih preduzeća, PKS je osnovala Centar za digitalnu transformaciju koji će pomagati malim i srednjim preduzećima da izrade digitalnu strategiju, ali će nuditi i konkretne servise", izjavio je Čadež.\nCentar, sa jedne strane, povezuje preduzeća kojima je neophodna podrška u procesu digitalizacije poslovanja, a sa druge, nosioce tehnologija koji mogu da doprinesu digitalizaciji i pronalazi načine finansiranja.\nKurs dinara sutra 117,9693 za evro 6\nĐorđević: Elektronske prijave i za sezonske poslove 4\n"Sukob Gugla i Huaveja neće se odraziti na Srbiju" 8\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 3393


Protokol o vodi i zdravlju prezentovan u Kragujevcu - Stakleno Zvono e-TV magazin\nby Stakleno Zvono · November 14, 2012\nProtokol o vodi i zdravlju, međunarodni dokument, koji Srbija treba da potpiše do kraja godine, predstavljen je u Kragujevcu. Protokol podrazumeva dostupnost vode stanovništvu, ali i kvalitet u cilju očuvanja zdravlja. Cilj je da se na svim odgovorajućim nivoima, nacionalnom, prekograničnom i međunarodnom, zaštiti zdravlje ljudi u okviru održivog razvoja, kroz unapređenje upravljanja vodom. To podrazumeva i zaštitu vodenih ekosistema, a putem prevencije, suzbijanje i smanjenje oboljenja uzrokovanih neispravnom vodom. Prezentacija će pomoći da se pravovoremeno informiše javnost o značaju ratifikacije Protokola, kao i definisanje prioritetnih aktivnosti, koje će biti primenjene na lokalnom nivou. Protokolom se definišu obaveze lokalne samouprave i države kako da pravilno upravljaju hidrološkim resursima.\nPredstavnici Ministarstva zdravlja, životne sredine, prirodnih resursa i vodoprivrede predstavili su kragujevačkoj stručnoj javnosti detalje Protokola o vodi i zdravlju, koji se odnose na značaj očuvanja i održivosti hidroloških resursa.\nTakođe, radi očuvanja zdravlja, stanovništvo treba da koristi kvalitetnu pijaću vodu. Ovaj međunarodni dokument određuje obaveze lokalnih samouprava, kao i države, u preduzimanju aktivnosti u cilju očuvanja javnog zdravlja.\nSam protokol se odnosi na površinske, podzemne vode, kupališta i način isporučivanja vode za piće a osnovni cilj je da se obezbedi adekvatni pristup zdravoj pijaćoj vodi i sanitaciji za sve. Srbija je jako bogata prirodnim vodama pa je potrebno da se uspostavi ravnoteža u čitavom eko sistemu. Zato lokalne samouprave imaju zadatak u odnosu na ciljeve protokola da obezbede pristup zdravoj i higijenski ispravnoj vodi za piće, sanitarno higijenske uslove, higijenski sanitarno ispravnu vodu na kupalištima – istakla je Biljana Filipović, nacionalni koordinator, predstavnik Ministarstva prirodnih resursa, rudarstva i prostornog planiranja.\nU stvaranju Protokola vode i zdravlja koji je sastavni deo Konvencije o korišćenju i zaštiti prekograničnih vodotokova i međunarodnih jezera, učestvovali su mladi iz Evrope ali i naše zemlje.\nOmladina je za sada bila uključena u samom procesu stvaranja konvencije, preko Svetske zdravstvene organizacije koja je prepoznala mlade kao jedne od ključnih faktora u implementaciji i neko ko može da pomogne da se ostvare ciljevi ovog protokola. To je ono što pokušavamo da svim državnim strukturama ukažemo – objasnio je dr Danilo Arsenijević, predstavnik mladih u evropskom procesu ”životna sredina i zdravlje”.\nZaštita vode i vodotokova, održivo korišćenje, ali i zaštita zdravlja ljudi osnovni su principi Protokola koji je predstavljen u Kragujevcu, zahvaljujući Ministarstvu prirodnih resursa, rudarstva i prostornog planiranja, koje je u saradnji sa Misijom Organizacije za evropsku bezbednost i saradnju u Srbiji i Udruženjem “Arhus centar” iz Kragujevca organizovalo prezentaciju.\nU gradu Kragujevcu predstoji još puno aktivnosti na zaštiti svih vodenih ekosistema, a nadam se da će institucije koje funkcionišu u gradu i lokalna samouprava biti zainteresovane da se više novca ulaže u rešavanje ovih problema. Na teritoriji Grada Kragujevca ne postoji ni jedno prirodno jezero, već su veštačka, pa je potrebno dodatni novac uložiti kako bi se te akumulacije i zaštitile. Kragujevčani piju zdravu, hemijski i bakteriološki ispravnu vodu. Međutim područje jezera Gruža je ugroženo na razne načine, najviše bespravnom gradnjom – rekao je Srđan Matović iz Udruženja ”Arhus centar”.\nOvaj međunarodni dokument Srbija treba da ratifikuje do kraja godine.\nPogledajte TV emisiju Stakleno zvono:\nTags: Arhus centarekosistemEUEvropska unijaKonvencijaKragujevaclokalna samoupravaMinistarstvo životne sredineOEBSprotokolrudarstva i prostornog planiranja\nNext story Izašao je sedmi broj EMC biltena\nPrevious story ZAVRŠENA DEVETA KAMPANJA DAN DUNAVA


Objavljeno:01. oktobara 2018.\nKoje reformske procese smatrate ključnim za održavanje fiskalne stabilnosti i podsticanje privrednog rasta?\nS obzirom na to da smo u prethodnom periodu, sprovedenom fiskalnom konsolidacijom, stvorili prostor za finansiranje novih projekata, danas imamo sredstva za kapitalne investicije. U tom smislu nadležne institucije sprovode neophodne korake na povećanju nivoa javnih ulaganja, kako u putnu i železničku infrastrukturu, tako i u zdravstvo i školstvo, lokalnu komunalnu infrastrukturu…\nDo sada su već napravljeni određeni koraci. Svi kapitalni projekti, nezavisno od izvora finansiranja uključeni su u budzet od 2017. godine, usvojena je Uredba o sadržini, načinu pripreme i ocene, kao i praćenju sprovođenja i izveštavanju o realizaciji kapitalnih projekata sredinom 2017. godine. Usvojen je i Zakon o planskom sistemu koji uspostavlja nacionalni okvir za planiranje. Kako bi eleminisali strukturne slabosti u implementaciji, u narednom periodu nas očekuje donošenje detaljnog pravilnika o predlaganju i selekciji projekata, te uspostavljanje prakse objavljivanja sažetaka studija izvodljivosti za velike infrastrukturne projekte. Biće osnovana i Komisija za kapitalne investicije. Sve to pomoći će nam da brzo i efikasno sprovodimo velike infrastrukturne projekte, što je od odlučujućeg značaja za razvoj zemlje.\nPromene će se dešavati na nekoliko različitih nivoa. Oformili smo radnu grupu koja će se upravo baviti transformacijom i modernizacijom Poreske uprave, i koja će se sastajati jednom nedeljno. Ovo nam je jedan od najvećih prioriteta i ja ću se lično baviti svim aspektima ove transformacije. Poreska uprava mora da bude održiva i efikasna, i želimo da napravimo sistem koji će moći dobro da funkcioniše decenijama koje su ispred nas. Proteklih godina su već napravljeni neki konkretni rezultati, pa je tako smanjen broj organizacionih jedinica sa 178 na 78, sve poreske prijave mogu da se vrše u elektronskom obliku, osnovan je Sektor za pružanje usluga poreskim obveznicima… Ipak, ima još dosta posla, neophodno je dalje smanjivati broj organizacionih jedinica,\nnadograditi postojeće softvere, integrisati ih. Time ćemo se baviti sve dok ne napravimo dobar, efikasan i održiv sistem.\nTo se u osnovi može postići identifikovanjem nejasnih rešenja u poreskim propisima i njihovim preciziranjem, odnosno uklanjanjem. U ovom pogledu od posebnog značaja nam je interakcija sa poreskim obveznicima kojima ovakve odredbe prouzrokuju praktične probleme, tako da su nam\ndragocene inicijative i mišljenja koja od njih dobijamo. Naravno, kako se i očekuje, poslovna zajednica je najaktivnija u ovom kontekstu.\nSaradnja sa poslovnom zajednicom je veoma značajna i mi intenzivno radimo na njenom daljem unapređenju. Svakodnevno osluškujemo potrebe privrede i poslovne zajednice, kako bi im olakšali poslovanje. U tom smislu, svakako je značajan i paket podsticajnih mera koje planiramo da donesemo, poput smanjenja roka za povraćaj PDV-a, umanjenja fiskalnog opterećenja zarada, podsticaja za početnike u poslovanju…\nMinistar Mali za Blumberg: Želimo da udvostručimo rast u naredne tri godine\nIntervju Siniše Malog za “Alo!”\nPočinje preporod, dok drugi stagniraju, mi rastemo: Siniša Mali o budzetu


Vesti online / Vesti / Ex YU / Šteta u zeničkom okrugu oko 250 miliona evra\nŠteta u zeničkom okrugu oko 250 miliona evra\nŠteta od poplava i klizišta u Zeničo-dobojskom kantonu u BiH procenjuje se na oko 250 miliona evra, a vlada Federacije BiH do sada je kao pomoć izdvojila oko 10 miliona evra.\nPoplave napravile haos u Zenici i Doboju\nPet miliona evra izdvojeno je rebalansom budžeta, a još pet miliona evra preusmereno je iz fondova civilne zaštite, rečeno je na sastanku kantonalnog premijera Muniba Husejnagića i komandanta Federalnog štaba civilne zaštite Jerka Ivanković-Lijanovića.\n* JEZIVO: Zemlja gutala kuće u BiH\n* Bosni preti glad\n* UŽAS: Pogledajte kako je voda progutala Doboj za 6 minuta!\nHusejnagić je rekao da je prema preliminarnim informacijama u Zeničko-dobojskom kantonu registrovano više od 2.000 klizišta koja ugrožavaju stambene objekte, "uništeno mnogo komunalne infrastrukture kako puteva, tako i vodovoda i kanalizacija, kao i privrednih subjekata".\nIvanković-Ljiljanović je rekao da je sada važno naći načina da se ugroženim građanima nadoknade štete.\nEX YU VIDEO: Klizište ruši kuću u Kasapovićima


Borut Pahor: Teško je zamisliti da će BiH ostati dugo izvan EU | Faktor.ba\nBorut Pahor: Teško je zamisliti da će BiH ostati dugo izvan EU\nobjavljeno: 25.04.2018. u 16:23\nPredsjednik Republike Slovenije Borut Pahor danas je u obraćanju učesnicima Sarajevo business foruma naglasio podršku svoje zemlje BiH i ostalim zemljama zapadnog Balkana u njihovim nastojanjima da postanu članice EU i NATO-a.\nPahor je naveo da su spremni da podijelimo njihova iskustva i znanje kako bi ove zemlje uključujući BiH što prije postale članice EU i NATO-a, ako tako bude odlučeno u tim zemljama.\n- Nakon globalne ekonomske krize 2008. godine EU je oklijevala sa proširenjem, odnosno u EU je prekinut progresivan proces u vezi proširenja, ali sada nakon pet, šest godina opšti oporavak evropske i globalne ekonomije i interes ove regije oživio je političku volju za proces proširenja EU, što ja snažno podržavam. Smatram da je greška što Evropska komisija proces proširenja Unije na zapadni Balkan ne posmatra kao politički proces što on jeste, već ga smatra tehničkim procesom što on nije i to će se pokazati posebno teškim u slučaju BiH. Državno uređenje BiH je posebno i zahtijeva po mom mišljenju vrlo pažljiv politički pristup Evropske unije i ja se zalažem za takav pristup - dodao je Pahor.\nNakon prijema Hrvatske i očekivanog prijema Srbije, kako je dodao Pahor, teško je zamisliti da će BiH ostati dugo izvan EU.\n- Najvažnije je da zemlje zapadnog Balkana same osiguraju kredibilnost reformskog procesa posebno provodeći reforme na jačanju vladavine prava, usklađivanjem zakonodavstva sa legislativom EU i izgradnjom institucija neophodnih za opšti progres. Regionalna saradnja ostaje najvažniji alat za promociju pomirenja i prosperiteta - naglasio je Pahor.\nIako je slovenska ekonomija, kako je dodao, orjentisana prema zapadnom tržištu, zemlje zapadnog Balkana su drugi najvažniji partner Slovenije u vanjskoj trgovini.\nSBF nastavlja sa radom sutra kada je predviđeno održavanje panela posvećenih turizmu, važnosti lanca snabdijevanja za kompanije na zapadnom Balkanu, zatim panel o IT sektoru, a bit će predstavljen i Dubai kao model ekonomskog razvoja za ostale regije.\nNesreće u SarajevuSudar četiri auta na Alipašinom Polju, kod "Socijalnog" udaren pješak


Navodno, Bejl je najpre zatražio još dva dodatna dana odmora posle reprezentativnih obaveza, odigrao je regularno utakmice sa Finskom i Bugarskom 3. i 6. septembra, a onda je zatražio odmor do srede.\nI dobio je produžetak, a kada je juče stigao u Madrid, odjednom je opet - povređen?!\nMadridski mediji prenose da je Bejl prijavio bol u kolenu, ali mu odavno više niko ne veruje, naročito pošto je bez problema odigrao 90 minuta pre samo tri dana protiv Bugarske. Bejl se prema navodima pojavio i sam otišao da radi u teretani, niti se video sa Zidanom niti sa ostatkom svlačionice.\nNe treba zaboraviti da je pre mesec dana zbog navodno povrede odbio da ide u Mančester, na revanš osmine finala LŠ sa Sitijem, i da ga je tada Zidan i zvanično precrtao.\nReal uporno želi da ga proda, Bejlu ne pada na pamet da se odrekne ogromnih 15 miliona evra po sezoni, odnosno još 30 do kraja ugovora 2022. godine. Madriđane on zapravo u tom periodu zbog poreza košta duplo više, čak 60, i jasno je zbog čega Florentino Perez i Zinedin Zidan žele odavno da mu vide leđa.\nVerovali ili ne, Real je spreman da mu plati 15 miliona evra, odnosno jednu od preostale dve godine ugovora, samo da raskinu ugovor!\nU prevodu, kako prenose Sportske.net, to takođe znači da bi Bejl bio slobodan u izboru nove sredine, Real ni ne razmišlja da bi mogao da zaradi od njegove prodaje, samo hoće da uštedi barem nešto i da ne drži igrača koji kvari atmosferu.\nIpak, Bejl je izbegao novi sastanak sa Zidanom, želi da sve rešava njegov agent Džonatan Barnet, koji se takođe pravi “lud” i uporno priča da je Velšanin srećan u Madridu, iako je svima jasno da je sve samo ne zadovoljan.\nOčigledno je da Bejl sada prkosi Realu i da će otežati odlazak, a niko ni ne pominje sporazumni raskid ugovora, jer u tom slučaju Velšanin neće dobiti ni evro, a ako ostane do kraja, i da ne igra, tj. da igra samo golf i spava na tribini, zaradiće 30 miliona evra.\nVIDEO Bejl preplašio posetioce muzeja voštanih figura\nBejl preplašio posetioce muzeja voštanih figura


Sjeverna Koreja upozorila je danas SAD, Veliku Britaniju, Francusku i Njemačku da bi pokretanje pitanja o njenim raketnim probama u Savjetu bezbjednosti UN, dodatno podstaklo želju Pjongjanga da brani svoj suverenitet.\nSavjet bezbjednosti UN trebalo bi da sutra održi sastanak iza zatvorenih vrata na zahtjev Njemačke, koji su podržale Velika Britanija i Francuska, pošto je Sjeverna Koreja saopštila da je prošle nedjelje izvela probu balističke rakete, podsjeća Rojters.\n"Dobro znamo da SAD stoje iza prljavih poteza Velike Britanije, Francuske i Njemačke", rekao je ambasador Sjeverne Koreje u UN Kim Song.\nObraćajući se grupi novinara, Kim je rekao da bi SAD i njihovi sljedbenici trebalo da imaju na umu da, ukoliko pokrenu pitanje "naših samoodbrambenih mjera na sastanku Savjeta bezbjednosti UN u ovom trenutku, to će dodatno podstaći našu želju da branimo naš suverenitet".\nGlavni sjevernokorejski pregovarač Kim Mjong Gil rekao je 5. oktobra da su prekinuti nuklearni pregovori na radnom nivou između Sjeverne Koreje i SAD.\nSjeverna Koreja prethodno je saopštila da je testirala novu balističku raketu ispaljenu sa podmornice kako bi odvratila spoljne prijetnje i ojačala samoodbranu.\nSjeverna Koreja Pjongjang\nUbrzo nakon puštanja iz zatvora momak je preminuo\nZbog mučenja studenta Pjongjang mora da isplati pola milijarde dolara\nNajvjerovatnije sa podmornice


Početna/BIZNIS/Odgovorno liderstvo i profesionalni razvoj menadžera i dalje u prvom planu\nSana Life 22. februara 2018.\tBIZNIS Ostavite komentar\nOvo je samo deo ciljeva Srpske asocijacije menadžera na kojima je rađeno u 2017, a koji će biti u fokusu i u ovoj godini, zaključeno je na 11. redovnoj godišnjoj Skupštini.\nPredsednica SAM-a, Stanka Pejanović, istakla je da danas Asocijacija ima najveći broj članova od osnivanja – 434, za koje je realizovano više od 60 događaja sa akcentom na kontinuiranu edukaciju i profesionalni razvoj menadžera, promovisanje najboljih poslovnih praksi, odgovornog, etičkog i održivog poslovanja i efikasno povezivanje menadžera.\nPredstavljajući rezultate SAM-a i plan i program za 2018.godinu, predsednica SAM-a Stanka Pejanović istakla je da prioritet Srpske asocijacije menadžera ostaje profesionalni razvoj menadžera i stvaranje lidera za budućnost kao i promocija odgovornog poslovanja. „U ovoj godini planiramo inteziviranje saradnje sa srodnim udruženjima i organizacijama u regionu i Evropi, a u cilju unapređivanja ekonomske saradnje i razmene iskustava i najboljih poslovnih praksi“ istakla je u svom izlaganju Pejanović.\nKao glavni ciljevi istaknuti su intenziviranje regionalne i međunarodne saradnje i pozicioniranje SAM-a kao lidera u regionu s obzirom na to da je Srbija ove godine preuzela predsedavanje SAMIT100 poslovnih lidera jugoistočne Evrope koji će se održati krajem juna u našoj zemlji.\nSrpska asocijacija menadžera je u cilju edukacije pokrenula diskusije na dve bitne teme: Održivi razvoj i Digitalna transformacija. Vodeće kompanije tokom godine prenosile su svoja iskustva i dobru poslovnu praksu sa ciljem podizanja svesti poslovne javnosti, kompanija i pojedinaca u Srbiji o važnosti ovih tema za unapređenje društva u celini.\nPromovisanje liderstva i profesionalni razvoj mladih menadžerima realizuje se kroz jedinstveni, ekskluzivni mentorski program Asocijacije, MenProSAM. Kroz ovaj program je u tri generacije bilo uključeno preko 150 članova, ca ciljem razvoja mladih menadžera kroz podršku uspešnih lidera i eksperata, takođe članova Asocijacije.\nKako bi se članovi SAM-a konstantno profesionalno usavršavali, tokom ove godine, organizovano je više od 30 ekskluzivnih predavanja, treninga i radionica sa domaćim i stranim predavačima koji su prenosili najnovije svetske trendove na poljima uticajnog menadžmenta, inovacija, motivacije, razvoja ljudskih resursa, analize produktivnosti kao i novih veština lidera. Podsticanje poslovnog povezivanja profesionalnih menadžera i kompanija, negovano je preko već tradicionalnih događaja poput SAM Wine Club, After Holiday Cocktail i Junskog susreta.\nKraj godine, Srpska asocijacija menadžera obeležila je dodelom prestižnih “SAM Godišnjih nagrada” na svečanom događaju “SAM Gala 2017”. Svečanosti u Belexpo centru prisustvovalo je preko 440 zvanica iz poslovnog, političkog, kulturnog i medijskog života, kao i predstavnici udruženja menadžera iz regiona. Nagrade se dodeljuju pojedincima i kompanijama koji se zalažu za bolje uslove poslovanja, profesionalizaciju menadžerske struke, promociju etičkog i društveno odgovornog poslovanja kao i razvoj liderstva među mladima.\nIntegritet, odgovorno liderstvo, stručnost, kontinuirani razvoj, održivost, tolerantnost, jednakost, pozitivnost i poverenje su vrednosti koje će Srpska asocijacije menadžera promovisati i u 2018. godini.\nOznakea socijacija Evropa menadžera Pejanović poslovna praksa SAM srpska Stanka\nPrethodni Južnoafrička Republika po prvi put se predstavlja na Sajmu turizma\nSledeći Da, možete da unosite ugljene hidrate, mršavite i imate trbušnjake


Islandska opozicija pobijedila na izborima | Svijet Vijesti | Al Jazeera\nIslandska opozicija pobijedila na izborima\nOpozicija desnog centra na Islandu proglasila je pobjedu na parlamentarnim izborima, čime su birači kaznili aktuelnu ljevičarsku Vladu zbog oštrih mjera štednje u protekle četiri godine.\nDesničarska Stranka nezavisnosti osvojila je najviše glasova – 26,7 posto, čime je dobila 19 mjesta u Parlamentu.\nOčekuje se da će lider ove stranke Bjarni Benediktsson formirati vladu uz podršku centrističke Napredne stranke, koja je osvojila 24,4 posto glasova, odnosno 19 zastupničkih mjesta.\nOlakšanje mjera štednje\nVlada koja je vodila ovu zemlju posljednje četiri godine poražena je na izborima, jer su Socijaldemokrati dobili 12,9 posto glasova birača, što im daje devet mjesta u Parlamentu.\nNjihov saveznik Lijevo-zeleni pokret dobio je sedam mjesta, dok su dvije nove stranke ušle u Parlament, uključujući proevropsku Stranku bolje budućnosti koja će imati šest zastupnika.\nPiratska partija, koju čini grupa online aktivista, dobila je 5,1 posto glasova i tri mjesta, čime je postala prva stranka takve vrste koja je ušla u državni parlament jedne zemlje.\nIzlaznost na izborima iznosila je 83,3 posto, uprkos raširenim nezadovoljstvom Islađana politikom u zemlji.\nIslandski predsjednik odredit će stranku koja će voditi pregovore o formiranju vlade, a to je tradicionalno ona stranka koja je osvojila najviše glasova na izborima.\nTime će se na vlast vratiti dosadašnja opozicija, koja se zalaže za prekid pregovora o pristupanju Islanda Evropskoj uniji.\nReporter Al Jazeere Tim Friend javio je iz Rejkjavika da pobjedničke stranke desnog centra obećavaju olakšanje mjera štednje zbog kojih Island trpi, a koje je trenutna Vlada, koja je došla nakon kolapsa banaka, morala uvesti i za koje je dobila pohvale međunarodne zajednice, naprimjer od Međunarodnog monetarnog fonda (MMF).\n“No, naravno, mnogo toga je došlo ne štetu životnog standarda i prihoda običnih islandskih porodica, koje su jednostavno postale nestrpljive i zato mislim da su ovako glasali. Vratili su stranke koje su bile na vlasti u vrijeme kolapsa banaka, no vratili su ih uz obećanje da će ovaj put pokušati da njihovu situaciju učine boljom”, javlja Friend.\n“Radi se o zaista velikom zaokretu i velikom iznenađenju. Mislim da bi mnogi inostrani posmatrači rekli da Islandu i nije tako loše u poređenju s ostatkom Evrope, ovdje bar ima kakvog-takvog rasta, on je spor, ali je ipak rast. Stopa nezaposlenosti zasigurno nije toliko loša kao što je drugdje u Evropi.\nDoduše, inflacija je visoka, a mnogi ljudi imaju kredite vezane za inflaciju, i naravno oni moraju da ih prate dok stopa inflacije raste. Mislim da je to najteže pogodilo većinu ovdašnjih porodica, a stranke koje su izabrane obećale su olakšanje.”\n“Nezavisna partija sada ponovno preuzima na sebe dužnost. Sadašnja situacija zahtjeva promjene”, izjavio je lider pobjedničke partije Bjarni Benediktsson (43) u obraćanju pristalicama i naveo da je spreman da pregovara u cilju formiranja vladajuće koalicije poslije zbacivanja socijaldemokrata s vlasti.\n“Vidjeli smo što su rezovi učinili našem zdravstvenom sistemu i sistemu socijalne zaštite .. sada je vrijeme za nove investicije, stvaranje novih radnih mjesta i povratak rasta”, rekao je Benediktsson, kandidat za novog islandskog premijera.\nSa ukupnim brojem stanovnika od samo 320.000, Island je prije 10 godina postao evropsko finansijsko središte kada su njegove banke jeftino posuđivale novac, te visokim prinosima namamile britanske i holandske štediše.\nLabavi regulatorni režim doveo je do nekontroliranog rasta banaka, čija je imovina do 2008. narasla na 10 puta veći iznos od islandskog BDP-a, a koje su se zatim urušile u samo nekoliko dana.\nSocijaldemokrati su stabilizirali ekonomiju paketom koji je MMF pohvalio kao primjer, međutim niz političkih grešaka, kao što je povećanje poreza, blagost prema inostranim vjerovnicima i nesposobnost suočavanja s ogromnim dugovima kućanstava, stajala ih je popularnosti.\nOtvorena birališta na Islandu\nAnkete predviđaju pobjedu desnice na parlamentarnim izborima, čime bi pregovori za ulazak u EU mogli biti stopirani.\nDesni centar favorit izbora na Islandu\nUlasku u EU protive se dvije vodeće opozicione partije, konzervativna Stranka nezavisnosti i Napredna stranka.\nNavaljnom ‘Saharov za slobodu misli’ Evropskog parlamenta\nOsam neradnih dana u Rusiji zbog COVID-19


DODIK: NE ŽELIMO DA VOJNI SAVEZI PRAVE GRANICU NA DRINI – Slobomir – Internet, Radio i TV stanica ; najnovije vijesti iz BiH i regiona\nPočetna / REPUBLIKA SRPSKA / DODIK: NE ŽELIMO DA VOJNI SAVEZI PRAVE GRANICU NA DRINI\nDODIK: NE ŽELIMO DA VOJNI SAVEZI PRAVE GRANICU NA DRINI\n20. октобра 2017.\tREPUBLIKA SRPSKA, VIJESTI Ostavite komentar 195 Pregledi\nPredsjednik Republike Srpske Milorad Dodik naglasio je da Srpska želi da bude zajedno sa Srbijom u odluci da li će srpski narod pripadati nekom savezu ili neće, a sadašnja odluka je neutralnost i Srpska to prati.\nDodik je pojasnio da taj stav podrazumijeva i da se odbacuju sve aktivnosti u vezi sa učlanjenjem BiH u NATO.\n„Istorijski gledano, mi ne želimo više iskustva koja smo imali sa Austrougarskom, kada su Srbi sa prostora Hrvatske i današnje BiH bili mobilisani u austrougarsku vojsku da bi napali Srbiju. O tome ne želimo ni hipotetički da razmišljamo“, naglasio je predsjednik Srpske.\nOn je za Tanjug rekao da u Republici Srpskoj godinama postoji gotovo konsenzus u vezi sa NATO integracijama, imajući u vidu istoriju Alijanse.\n„Činjenica je da su nas bombardovali, da su bili na strani muslimana u završnici rata, činjenica je da su bombardovali Srbe i Srbiju i da su odlučivali i kažnjavali ne samo vojno, nego i politički Srbe i srpske države, Republiku Srpsku i Srbiju“, podsjetio je Dodik, prenijeli su beogradski mediji.\nOn je naveo da ne postoji saglasnost naroda u BiH o članstvu u NATO i političari u Republici Srpskoj moraju da vode računa o tome, kao što se o tome vodi računa u drugim zemljama.\n„Meni je stalo do mišljenja našeg naroda i sve političke partije, i vlast i opozicija, godinama su govorili da smo mi za neutralan status imajući u vidu, između ostalog, da ne želimo da vojni savezi na ovom prostoru prave granicu na Drini, pa da Srbija ostane neutralna, a da mi budemo uključeni u neki vojni savez“, pojasnio je predsjednik Srpske.\nSa tim stavom, kaže on, Republika Srpska ide na nivo BiH i tamo će se, u okviru predviđenih procedura, utvrđivati zajednička politika.\nOn je naveo da ne zna da li će biti utvrđena zajednička politika jer je u rezoluciji rečeno da će narod na referendumu o tome odlučiti i da to neće uraditi politička elita.\nOdlučivanje o vojnim, kao i drugim savezima nije dio Dejtonskog sporazuma, to je ono što pripada BiH, naveo je Dodik i objasnio da je BiH sastavljana od dva entiteta i tri konstitutivna naroda i da ni politika ne može to da zaobiđe.\nOn je rekao da se Ambasada SAD u BiH, prije svega, lokalno osoblje i ambasador Morin Kormak neprimjereno miješaju u unutrašnje stvari BiH.\n„To je posebno praksa ove ambasadorke koja je predstavnik stare administracije, koju ne dotiče ono što sam predsjednik SAD Donald Tramp govori da se neće miješati u unutrašnje stvari jedne zemlje“, naglasio je Dodik.\nOn je dodao da Kormakova nastoji da „to radi obimno“ i u svakoj prilici i upetljava se ne samo u globalne odluke nego i u makro i mikro odlučivanje.\nDodik je naveo da Kormakova kaže da je odluka o članstvu u NATO donesena, ističući da je to tako „možda u njenoj glavi“.\nOn je istakao da odluka da se krene u razgovor sa NATO o učlanjenju donesena prije desetak godina pod pritiskom međunarodne zajednice, ali da je opšte poznato da se konačna odluka o učlanjenju u neki savez mora donijeti neposredno pred ulazak.\n„Ko će potvrditi to, kako je donesena odluka kada nema ni ugovora o tome, ko će potpisati taj ugovor, koji će organ donijeti odluku, o tome ćemo tek odlučivati, znači ništa se nije desilo“, naglasio je Dodik.\nOn je podsjetio da Kormakova nije reagovala kada su se bošnjački ili hrvatski političari izjašnjavali da su za NATO, već je iskoristila da to uradi kada je riječ o Srbima i pošalje poruku koja je potpuno neprimjerena, neodrživa, antidiplomatska i apsolutno nije u pravcu razumijevanja ili produbljavanja saradnje.\nPrethodni PROIZVODNJA KVALITETNE HRANE – BOLJI PLASMAN NA TRŽIŠTE EU /VIDEO/\nSljedeći SRBIJU NIKO NEĆE MOĆI DA NEKAŽNJENO NAPADNE


DS: SNS ucenjuje građane Smedereva - SDCafe.rs\nHome\tInfo\tDS: SNS ucenjuje građane Smedereva\nDS: SNS ucenjuje građane Smedereva\nSNS ucenjuje građane Smedereva i od njih traži da im obezbede sigurne glasove na izborima, kako bi zadržali ili dobili stalan posao, izjavio šef odborničke grupe DS u Smederevu Andreja Pavlović.\nŠef odborničke grupe Demokratske stranke (DS) u Smederevu Andreja Pavlović optužio je Srpsku naprednu stranku (SNS) da ucenjuje građane i od njih traži da im obezbede sigurne glasove na izborima, kako bi zadržali ili dobili stalan posao.\n"Građani su ucenjeni: oni koji imaju posao treba da obezbede 30 sigurnih glasova da ne izgube posao, oni koji rade na određeno vreme po javnim preduzećima da bi dobili rešenje na neodređeno treba da obezbede 50 sigurnih glasova", izjavio je za agenciju Beta Andreja Pavlović.\nOn je naveo i da je građanima obećan posao posle izbora, ako pre toga osiguraju 100 glasova.\nPavlović koji je prethodnoj lokalnoj vladi bio šef kabineta gradonačelnika Predraga Umičevića (DS) i kasnije njegov pomoćnik, precizirao je da su "svi ti ljudi koji moraju da obezbede 30, 50 ili 100 sigurnih glasova, prvo su pozivani da se oduže SNS-u", kojoj je u\njunu 2013. prišla gradonačelnica Jasna Avramović.\nOn je naveo primer javnog preduzeća "Komunalac", koje je dolaskom Jasne Avramović na mesto gradonačelnika, podeljeno na četiri preduzeća i tako stvorena prilika, kako je istakao, da se zaposle oni koji obezbeđuju glasove.\n"Ideja o razdvajanju Komunalca na četiri firme bila je odlična jer su plan razradili stručnjaci, ali je realizacija bila loša jer su podelu sproveli političari, koji su četiri preduzeća doživeli kao svoje feude koji služe da se oduže glasačima i partijskim radnicima", rekao je Pavlović.\nNastavak sudjenja Avramovićevoj 7.marta\nNaftna mrlja pluta Dunavom, službe tvrde da...


JOKIĆ U CENTRU PAŽNJE Šta čeka Nikolu u novoj sezoni NBA? /FOTO/\nTrener Denvera Majkl Maloun ima mnogo novih ideja za narednu NBA sezonu, u planove je uključen i Nikola Jokić.\nNaš reprezentativac imao je lep doček u danu predviđenom za druženje sa predstavnicima medija. Zapažene su bile njegove partije na Olimpijskim igrama, osvojio je srebro, a sada će biti u tandemu sa Jusufom Nurkićem.\nNije bilo mnogo prilike da reprezentativci Srbije i BiH igraju zajedno, pre svega zbog Nurkićeve povrede u prethodnoj sezoni.\n"Mnogo je spekulacija oko toga ko će biti startna četvorka. Očigledno je da imamo Keneta Farida, koji je strašan igrač. Na kraju prošle sezone smo malo eksperimentisali sa tandemom Jokić - Nurkić, imamo Danila Galinarija i Visona Čendlera, oni su i više nego sposobni da budu krilni centri", rekao je Maloun, što je bilo dovoljno da poljulja poziciju Farida u očima američkih medija.


Gradonačelnik Petković: „Zdravstveni radnici – užički heroji ovog vremena“ | INFO 24\nGradonačelnik Petković: „Zdravstveni radnici – užički heroji ovog vremena“\nGradonačelnik Užica Tihomir Petković prilikom današnje posete užičkoj bolnici iskazao je divljenje i zahvalnost zdravstvenim radnicima koji rade u našem gradu – doktorima, medicinskim sestrama, laboranatima, zaposlenim u Zavodu za javno zdravlje: „Oni su užički heroji ovog vremena, koji danonoćnim i celodnevnim radom doprinose očuvanju zdravlja Užičana i svih stanovnika Zlatiborskog okruga”, ističe Petković.\nGradonačelnik je istakao da razume da su zaposleni u Zavodu za javno zdravlje na ivici snage, da su umorni jer već danima uzimaju i testiraju uzorke od ljudi za koje se sumnja da su oboleli, ali i zbog činjenice da veliki broj ljudi koji su u samoizloaciji svakodnevno zovu i prate.\n„Želim im da budu zdravi i da imaju energije i da je sačuvaju za dane koji će možda biti teži nego ovi što su bili do sada”, kaže gradonačelnik Užice.\nGradonačelnik navodi i da veliki broj zaposlenih u Opštoj bolnici Užice i Domu zdravlja danonoćno radi na očuvanju zdravlja i onih redovnih pacijenata i onih koji dolaze pod sumnjom da su oboleli i da za sada, srećom, hospitalizuju mali broj onih zaraženih korona virusom.\nGradonačelnik Užica, Tihomir Petković\n„U Opštoj bolnici se naporno radi na pripremama za dane koji slede, obezbeđeni su dobri uslovi, i sve je spremno da se na najbolji način odgovori izazovima koji slede i da se sačuva zdravlje Užičana i svih stanovnika Zlatiborskog okruga”, kaže Petković.\nGradonačelnik je istakao da lokalna samouprava ovih dana uz sve druge zadatke pre svega stoji na raspolaganju i radi u službi zdravstvenih institucija i službi zdravlja građana.\n„Brzo smo reagovali u momentu kada je stigao zahtev od rukovodstva Zdravstvenog centra za nabavku najneophodnijih materijala i opreme i izdvojili 500 000 dinara u te svrhe, zatim smo obezbedili i pomoć naših prijatelja iz Kine koja će stići ubrzo”, kaže prvi čovek Užica.\nPosebnu zahvalnost gradonačelnik je izrazio humanim Užičanima, kojih je iz dana u dan sve više i koji svojim donacijama zdravstvenim ustanovama značajno doprinose njihovom kvalitetnom radu i očuvanju zdravlja Užičana.\nDirektor Zdravstvenog centra Užice Miloš Božović ističe da su tri opšte bolnice i deset domova zdravlja u okviru Zdravstvenog centra Užice potpuno spremni da, po nalozima Ministarstva zdravlja, izvršavaju sve svoje obaveze. Božović navodi da će, ukoliko bude potrebe, u okviru Opšte bolnice Užice biti spremno oko 350 mesta za zaražene korona virusom, a da u okviru drugih bolnica, koje su u sastavu Zdravstvenog centra Užice, postoji mogućnost opremanja još dodatnih 150.\nBožović je rekao da bolnice i domovi zdravlja u okviru Zdravstvenog centra Užice rade normalno i da se sva hitna stanja primaju i za dijagnostiku i za operativne procedure i hemio terapiju.\nDirektor Zdravstvenog centra Užice, Miloš Božović\n„Svi domovi zdravlja imaju svoje izolacione jedinice koje rade do 22 časa“, navodi direktor Božović i dodaje da ima dovoljno medicinskih sestara i doktora: „Prema uredbi Vlade Republike Srbije primili smo 70 medicinskih sestara i 30 doktora na neodređeno na nivou Zdravstvenog centra”, kaže direktor ZC Užice.\nBožović napominje da Zdravstveni centar ima dovoljno maski, zaštitnih odela, rukavica: „Pored redovnih isporuka koje radi država po ustaljenom protokolu, pomaže nam i veliki broj pojedinaca i privrednika. Insistiramo na zaštiti i bezbednosti zdravstvenih radnika, jer samo ako njih sačuvamo, sačuvaćemo i naše građanstvo.“\nDirektorka Opšte bolnice Užice, Jelena Raković Radivojević\n„Opšta bolnica Užice se organizovala u sprovođenju svih preventivnih mera tako da sprečimo širenje korona virusa. Sve službe Bolnice rade, a najviše posla imaju infektolozi. Primaju se svi sumnjivi pacijenti i na osnovu potvrđenih rezultata, koje svakodnevno šaljemo na Torlak, ukoliko su pozitivni pacijenti se zadržavaju, a zatim se transportuju dalje“ – navodi Jelena Raković Radivojević direktorka Opšte bolnice Užice.\nKod prvih tegoba javiti se u Prijemnu ambulantu Doma zdravlja\nDom učenika u Sremskoj Mitrovici postaje smeštaj za obolele\nOd utorka izložba “Rujanski starešina Jovan Mićić”\nGalerija Kulturnog centra Zlatibor počinje sa radom u utorak, 02. juna , posle par meseci prekida rada zbog vanrednog stanja i epidemije novog koronavirusa. Galerija će biti otvorena za posetioce…\nUz pomoć Vlade, u Užicu u toku realizacija 30 projekata\nSrbija i Bugarska dve prijateljske zemlje


Saobraćajni kolaps sve do zime – Indeks Vesti – Najvažnije vesti iz Srbije i regiona\nNaslovna > Regioni > Beograd > Saobraćajni kolaps sve do zime\nNovosti 15/06/2017 Beograd\nBEOGRAD će biti veliko gradilište ovog leta. Mašine kompanije “Ratko Mitrović” uveliko rade na preuređenju Ulice Mije Kovačevića, na potezu od Omladinskog stadiona do Čarlija Čaplina. Kada se završi prva faza radova, što je planirano za 9. jul, bageri i kamioni će se preseliti malo niže, na potez od Čarlija Čaplina do Ulice Svetog Nikole i u tom periodu će obe ove saobraćajnice biti potpuno zatvorene.\nTrenutno, ekipe “Beograd puta” rade i na zameni desne strane kolovoza u Bulevaru oslobođenja, od Trošarine do Jove Ilića. Obnova saobraćajnice trajaće do septembra, a onima koji prolaze ovuda strpljenje je potrebno svakog dana.\nOve nedelje trebalo bi da počne sanacija pešačke i biciklističke staze na Brankovom mostu, koja će trajati narednih šest meseci. Pošto će pojedine trake biti zatvarane tokom radova, stvaranje saobraćajnih “čepova” je izvesno.\n32 I 74 NA NOVIM TRASAMA\nZbog radova u Mije Kovačevića, dodatno će se izmeniti trase linija 32 i 74, a ovakav režim rada važiće do 9. jula. Vozila će u oba smera, na delu od kružnog toka Bogoslovija do raskrsnice ulica Svetog Nikole – Ruzveltova saobraćati sledećim saobraćajnicama: Kružni tok Bogoslovija – Severni bulevar – Veljka Dugoševića – Svetog Nikole – Ruzveltova i dalje redovnim trasama. Privremeno će biti uspostavljeno i stajalište u Severnom bulevaru u smeru kretanja ka Vukovom spomeniku.\nMAJSTORI I U KRALjA MILANA\nPesma ujedinila decu Evrope\nPreminuo avio mehaničar aerodroma Nikola Tesla\n“Gradske pijace” kupuju telefone u vrednosti od 30.000 evra


Inovacijama do automatizovanog, brzog i kvalitetnog procesa štampanja - Internet ogledalo\nYou are at:Home»Magazin»Arhiva»191 - DATA specijal»Inovacijama do automatizovanog, brzog i kvalitetnog procesa štampanja\nInovacijama do automatizovanog, brzog i kvalitetnog procesa štampanja\nBy Vesna Kovačević on\t 27.1.2019 191 - DATA specijal, News\nDigitalna revolucija otvorila je vrata novim grafičkim rešenjima. Razvoj hardvera, medija i mastila u protekloj deceniji omogućio je kompanijama diversifikaciju ponude proizvoda i proširenje mogućnosti za poslovanje. Ovo se pozitivno odrazilo i na preduzeća specijalizovana za štampu znakova i reklama srednjeg obima, a pred kojie se kao ključni izazovi postavljaju poštovanje rokova izrade, te ušteda vremena i resursa.\nKompanijama koje u svom poslovanju koriste štampače sa ravnim ležištem, konstantne inovacije uređaja ovog tipa omogućile su da rade više, pametnije, brže i isplativije, a sve to uz pomoć samo jednog štampača.\nTako je i 2019. godina počela u znaku inovacija. Vesnik novih rešenja u štamparskoj industriji srednjeg obima je Canon Océ Arizona 1300 serija štampača sa ravnim ležištem, čiji je cilj da pomogne klijentima da povećaju efikasnost proizvodnje i odgovore na potrebe tržišta za raznovrsnijim primenama…


Nekretnine partija: Socijalisti bogati, demokrate beskućnici\nPolitika Autor:Vojislav Milovančević01. mar. 202022:08 > 02. mar. 2020 01:14\nCentrala Socijalisticke partije srbije / FOTO: Nemanja Jovanovic / Nova.rs\nKada bi se vrednost političkih stranaka u Srbiji merila brojem nekretnina, Socijalistička partija Srbije bila bi aposlutni je rekorder. Za njom slede SRS, SNS i DSS sa znatno manje nekretnina.\nKao pravni naslednici Saveza komunista i Socijalističkog saveza radnog naroda Jugoslavije, ova stranka je nasledila većinu njihove imovine. SPS je vlasnik zgrade na Studentskom trgu u Beogradu ,u kojoj se nalazi i sedište i Gradski odbor stranke. Pored pomenute zgrade, u prestonici Srbije SPS je u posedu dva objekta na Čukarici i Voždovcu, i ujedno vode spor protiv firme „Balkan ril estejt” u vezi sa vlasništvom nad osam i po spratova Poslovne palate „Ušće”, gde je nekada bilo sedište Centralnog komiteta. Sremska Mitrovica, Požarevac, Subotica, Čačak, Kraljevo, Šabac, samo su neki od brojnih gradova u kojima SPS poseduje nekretnine uknjižene na svoje ime. Imovina na atraktivnim lokacijama, omogućava ovoj stranci da iznajmljujući prostor ostvaruje dodatan prihod, te da tako obezbedi sredstva za funkcionisanje stranke.\nPredstavnici SPS-a nisu bili raspoloženi za razgovor na ovu temu, poručivši da su sve informacije o svojoj imovini dostavili nadležnim institucijama.\nI koalicioni partner socijalista iz devesetih godina, Srpska radikalna stranka, takođe poseduje određene nekretnine u svom vlasništvu. SRS je vlasnik poslovne zgrade u Srpskoj Crnji, kao i jednog objekta u Valjevu, dok je za zgradu Magistrata u Zemunu 1998. godine izdvojeno 200.000 maraka za zakup, u trajanju od trideset godina. Površina od 2.153 kvadrata plaćena je 1,57 dinara za metar kvadratni mesečno, zbog čega je kasnije zatražena sudska revizija. Ona je, međutim, 2009. godine odlukom Vrhovnog suda odbijena, pa su radikali nastavili da koriste zgradu na Magistarskom trgu. Kao stranačke prostorije, koriste i kuću koju je kupio lider stranke Vojislav Šešelj. Reč je o objektu od 345 kvadrata, koji se nalazi u Školskoj ulici u mestu Hrtkovci, u kom je, po presudi suda u Hagu, Šešelj počinio zločine protiv čovečnosti.\nPored socijalista i radikala, Demokratska stranka Srbije, takođe, poseduje sopstvenu imovinu. Reč je o stanu od 24 kvadrata, koji se nalazi u ulici Braće Jugovića u Beogradu.\nŠef informativne službe DSS-a, Uroš Piper, ističe da je ova nekretnina kupljena od privatnog lica u jesen 2008. godine, kad je njegova partija prešla u opoziciju:\n“To je sve što DSS poseduje. Pre navedenog perioda nismo imali ništa u našem vlašnistvu. Da smo imali, lakše bismo rešili finansijsku situaciju i probleme sa kreditima, koji su uzimani za ranije kampanje.”\nPiper dodaje da Demokratska stranka Srbije iznajmljuje nekoliko desetina prostorija širom zemlje, a da zakup plaćaju po povlašćenim cenama, na osnovu Zakona o finansiranju političkih aktivnosti.\nPredsednik Srbije i SNS-a, Aleksandra Vučića nedavno je izjavio da naprednjaci, u posedu imaju “svega tri-četiri nekretnine.” Prema ranijim pisanjima Centra za istraživačko novinarstvo (CINS-a), ova stranka je u decembru 2017. godine dobila na poklon pet lokala, na trećem spratu zgrade u ulici Palmira Toljatija na Novom Beogradu, ukupne površine od 590 kvadratnih metara. Poklon u vrednosti od 1,3 miliona evra, SNS-u je darovalo 27 donatora, na čijem čelu je odbornik te stranke u Skupštini Grada Kruševca, Velibor Jovanović. Iz CINS-a navode da je Jovanović prethodno u februaru 2016. godine, takođe, učestvovao u donaciji prostorija za stranku. U to vreme je predvodio konzorcijum od 20 građana, koji je kupio prostorije koje je koristila Agrobanka u Kruševcu. Reč je o 396 metara kvadratnih poslovnog prostora u Balkanskoj ulici u Kruševcu. Procenjuje se da vrede nešto više od 13 miliona dinara, a namenjene su tamošnjem Gradskom odboru SNS-a.\nDemokrate bez imovine\nIako među najstarijim političkim organizacijama u Srbiji, Demokratska stranka za trideset godina svog postojanja, prema rečima njenog sekretara, Gorana Jaića, nikada nije posedovala nijednu nekretninu. On ističe da svih 40 odbora stranke plaća zakup prostora:\n“Imamo nekoliko odbora koje finansiramo na osnovu ranijih ulaganja, pa nam se to danas nadomešćuje kroz zakupninu. Ipak, većinu njih finansiramo iz prinudne naplate, jer nismo u mogućnosti da drugačije plaćamo iznajmljivanje kancelarija.”\nJoš jedna politička organizacija koja ne poseduje nijednu nekretninu u svom vlasništvu je Liberalno demokratska partija. Član Predsedništva LDP-a, Đorđo Žujović je kazao da njegova stranka nikada nije ni imala sopstvenu imovinu, naglašavajući da su im određene prostorije date na korišćenje od strane članova i simpatizera:\n“Stranački prostori su danas prevaziđeni. Zbog unapređenja tehnologije, veliki broj poslova se može obaviti na drugim mestima. Uglavnom se sve aktivnosti dešavaju u centralama stranaka, a kancelarije se najviše koriste za vreme kampanje, kad se čak i dele sa drugim stranakama zbog racionalizacije troškova.”


Bespovratna sredstva za proizvođače vina - Domaćinska kuća\nKuća » Agro vesti » Bespovratna sredstva za proizvođače vina\nPredsednik Pokrajinske vlade Igor Mirović uručio je ugovore vredne 50 miliona dinara korisnicima koji su ostvarili pravo na bespovratna sredstva po osnovu dva konkursa.\n-Iz godine u godinu mi izdvajamo sve veća sredstva kako bismo podigli i unapredili specijalizovane grane poljoprivrede, vinogradarstvo, voćarstvo i hmeljarstvo, proizvodnje koje na većim površinama i sa modernijom opremom želimo u narednim godinama u AP Vojvodini, rekao je predsednik Mirović uz napomenu da ovih podsticaja ne bi bilo, niti je moguće iz godine u godinu povećavati finansijska sredstva, da nisu konsolidovane javne finansije.\nPredsednik Pokrajinske vlade je najavio da se za narednu godinu priprema budžet od 80 milijardi dinara, odnosno 18 milijardi više nego 2016. godine.\nPokrajinski sekretar za poljoprivredu, vodoprivredu i šumarstvo Vuk Radojević rekao je da Pokrajinska vlada ove godine po prvi put uvela je mere za finansiranje nabavke nove opreme za proizvodnju piva malim proizvođačima.\n– Istovremeno, u ovoj godini po drugi put realizujemo i konkurs namenjen nabavci nove opreme za proizvodnju vina i rakije. Od 2017. godine do danas izdvojili smo ukupno 211 miliona dinara za sektor proizvodnje vina i rakije i na to smo veoma ponosni jer ranije ovaj sektor nije bio prepoznat. Nastavićemo sa ovom podrškom i u narednom periodu kazao je Radojević.\nbespovratna sredstva, igor mirović, Konkurs, pokrajinska vlada, vinogradarstvo\nPrevPrethodnaSvojim znanjem i iskustvom pomaže opštini\nSledećaDužina perioda iskorišćavanja koka nosilja za konzumna jajaNext\nKako održavati vinski podrum